Užice, najnovije vesti - Naslovi.net\nUžice - U Mesnoj zajednici Krčagovo završeno je asfaltiranje još jednog od ukupno sedam putnih pravaca, koliko ih je preostalo po ugovorima iz prošle godine, navodi se na sajtu grada Užica. Reč je o putnom pravcu u Vrelima u dužini od 125 metara… »\nUŽICE – Grad Užice raspisao je konkurs za sufinansiranje mera energetske efikasnosti i za ovu namenu izdvojeno je 40 miliona dinara. Konkurs traje narednih mesec dana. Pravo učešća na konkursu imaju svi građani Užica koji stanuju u prvoj, drugoj… »\nODAKLE si Seko? Seka Aleksić ne iznosi DETALJE iz privatnog života, ali je sada OVO otkrila!\nPevačica Seka Aleksić od kada se u potpunosti posvetila porodičnom životu slabije izlazi sa detaljim privatnog života u javnost. Međutima od kada radi kulinarski šou „Majke i Snajke” povremeno izbaci po koju informaciju. Sada je otkrila odakle… »\n„Ispovest porno dive“ u maju u Užicu\nPosle dve premijere u februaru, “Boli kolo” i “I to se zove ljubav”, pauze u aprilu, ansambl Narodnog pozorišta Užice za idući mesec sprema još dva premijerna izvođenja. Za 10. maj u planu je autorski projekat Tanje Jovanović i Slobodana… »\nZLATIBORSKI OKRUG – Korona virus potvrđen kod još 99 lica u Zlatiborskom okrugu. Novozaraženih je u Užicu 29, Priboju 17, Arilju i Požegi po 11, Bajinoj Bašti i Prijepolju po 9, Novoj Varoši 6, Čajetini 4 i Sjenici 3. Od početka epidemije… »\nU Čačku 13 odsto manje vakcinisanih nego u Beogradu, juče prvu dozu primilo 313 ljudi\nMorava info pre 1 dan\nČAČAK – U Čačku je tokom jučerašnjeg dana prvu dozu vakcine primilo 313 osoba, od čega njih 47 bez prethodnog zakazivanja preko eUprave. Revakcinisano je 64 Čačana. U proteklih deseatak dana imunizacija u Čačku beleži izvesnu stagnaciju, ali… »\nPorast broja zaraženih u bolnicama Zlatiborskog okruga\nUŽICE – U bolnicama Zlatiborskog okruga hospitalizovano je 340 pacijenata, od kojih je 320 pacijenata obolelo od kovida-19. Na respiratorima je 14 zaraženih, 10 je u Opštoj bolnici u Užicu i četvoro u pribojskoj bolnici. Tokom jučerašnjeg dana u… »\nIndeksOnline pre 1 dan\nUžice drugi grad u Srbiji po broju punoletnih vakcinisanih građana\nUžice - Beograd je prvi grad u Srbiji koji ima više od 40 odsto vakcinisanih punoletnih tanovnika, a iza njega sledi Užice sa 39,14 procenata imunizovanih građana, pokazuje statistika Kancelarije za IT i E - upravu koju ekskluzivno predstavlja… »\n“Studiraću i radiću!” jasan je mladi Stefan Panić iz Užica (VIDEO)\nUžice oglasna tabla pre 1 dan\nMladi Stefan Panić iz Užica, ima samo 19 godina a već je rešio da sam zarađuje sebi za život. Kaže, oduvek sam želeo sam da zarađujem za sebe i da roditeljima ne budem na “teretu. “Studiraću i radiću, jasan je Stefan!”, koji se od skoro… »\n3˚ / 16˚\nN1 Info pre 24 minutajoš 21 povezana\nBlic pre 31 minutajoš 15 povezanih\nN1 Info pre 4 satijoš 28 povezanih


Nišlije ne pristaju na prekid protesta, nastavljaju borbu za aerodrom - MIC - Medijski istraživački centar\nOkupljanja će biti svakodnevno organizovana na zahtev gradjana koji su burno reagovali na predlog da se protest "zamrzne" do dana održavanja Skupštine grada.\nSutrašnji protest zakazan je za 10 sati ispred Gradske kuće zbog toga što je za prepodne najavljen dolazak u Niš potpredsednice Vlade Zorane Mihajlović, a nrednih dana protesti će biti organizovani u 17 časova.\n"Nemamo šta da praznujemo, zovite ljude da izadju na ulice, zovite radnike da izadju iz fabrika", zahtevali su okupljeni gradjani.\n"Moramo da protestujemo svakog dana, oni ne smeju da održe sednicu Skupštine. Ako ne protestujemo svakog dana mogu lako da nas prevare. Rekli su da će skupštinsko zasedanje biti 10. aprila, a možda ga već sutra održe", rekla je Filipović.\n"Tražimo da sednica Skupštine grada ne bude održana, da gradonačelnik i Gradsko veće podnesu ostavke, a da se na javnoj raspravi raspravlja o ekonomskoj opravdanosti ustupanja aerodroma državi", rekao je Jovanović.


Atina popustila prema kreditorima?\nPešak prolazi pored grafita "Grčka protiv svih" ispisanog na zid banke u Atini\nDanas je u Brisel stigao dugoočekivani grčki protiv-prijedlog mjera koje bi trebalo da deblokiraju posljednju tranšu finansijske pomoći toj zemlji.\nSadržaj grčkog protiv-prijedloga nije poznat, ali saznaje se da Atina jeste napravila korak prema zahtjevima kreditora - smanjenju penzija i povećanju poreza.\nGrčka drama se nastavlja ili bolje reći, ulazi u posebno dramatičnu završnicu. Prvi čovjek Evropske komisije odbio je da se čak telefonski čuje sa grčkim premijerom, kada je on kasnio sa obećanim prijedlogom rješenja dužničke krize. Tokom vikenda je o tome obavijestio i skup G7 na sastanku na jugu Njemačke.\nDanas je na adresu Evropske komisije stigao konačno prijedlog grčkih protiv-mjera, kao odgovor na, za Atinu, neprihvatljive uslove međunarodnih kreditora. Najbolnije tačke zahtjeva Medjunarodnog monetarnog fonda, Evropske centralne banke i EK jesu - smanjenje penzija u javnom sektoru i povećanje poreza.\nIako se ne znaju detalji dokumenta koji je danas stigao u Brisel, govori se o koraku koji je Atina načinila u pravcu zahtjeva - djelimično povećanje poreza i smanjenje penzija po određenim razredima i uz određene socijane subvencije.\nEvropska komisija ne želi da komentariše ponuđeno.\n"Ne mogu vam dati nikakve detalje o ovim prijedlozima sve dok je u toku proces njihovog proučavanja. Ako se postignu pravi uslovi, uvijek postoji mogućnost da o tome razgovaraju lideri koji se sutra sastaju na samitu sa latinskom Amerikom. Sada, kada smo dobili ove informacije od strane grčke vlade, mislim da je najvažnije da na miru i pažljivo to i proučimo", rekao je portparol Evropske komisije, Margaritis Skinas.\nUkoliko evropska strana nadje u grčkom prijedlogu elemente za postizanje sporazuma, tada se mogu i očekivati razgovori o tome na marginama sutrašnjeg samita sa latinskom Amerikom.\nMeđutim, Grci se pitaju: šta ako sporazuma ne bude?\n"Izlazak iz euro-zone je sve realniji, ne zato što grčka vlada to želi, već zato što je takav stav Evropljana. Izgleda da njima nije ni stalo da se nadje rješenje. Moraju da negdje popuste kako bi sporazum bio moguć, jer smo mi već mnogo popustili, pa ipak nema rezultata", smatra stanovnik Atine, George Teologos.\n"Moraju se povući koji korak i popustiti u predizbornim obećanjima, inače sve nas čeka eksplozija", strahuje stanovnica Atine, Maria Georgiadu.\n"Kažu da ako Grčka napusti evro, biće to uništenje. Ali već je tako, ima li iko ko nije još shvatio šta se događa? Vlast čini šta može, pregovara, ali pred njom je zid. Sa druge strane, ne mogu se kriviti ni kreditori, hoće svoj novac koji im dugujemo. Ovo je ćorsokak", kaže Babis iz Atine.\nJuče objavljena anketa pokazuje da više od pola Grka strahuje od izlaska iz euro-zone, dok ih je samo 16 odsto za povratak drahmi.


Razvoj bebe po nedeljama trudnoće :: Priroda ~ Ljubimci ~ Lepota ~ Zdravlje\nTema: Razvoj bebe po nedeljama trudnoće\nTrenutno vreme je: 26. Maj 2018, 21:27:08\nTema: Razvoj bebe po nedeljama trudnoće (Pročitano 18904 puta)\n28. Jul 2005, 14:22:29\nTokom prve dve nedelje menstrualnog ciklusa, telo vam se priprema da ovulira - hormoni stimulišu jajnike da naprave i oslobode jajnu ćeliju iz jajnika u jajovod i istovremeno signaliziraju unutrašnjosti vaše materice, endometrijumu, da se zadeblja, i tako se pripremi za oplođenu jajnu ćeliju. Oslobađanje jajne ćelije - ovulacija, događa se najčešće oko dve nedelje nakon PRVOG dana menstrualnog ciklusa, ali to zavisi od dužine ciklusa, tako da ovulacija nije uvek četrnaestog dana ciklusa. Kada dođe do ovulacije, jajna ćelija počinje da putuje niz jajovod, gde se obično i oplodi. Kada dođe do oplodnje jajne ćelije (fertilizacije), jajna ćelija nastavlja svoj put ka materici, gde će se ugnezditi u njenoj unutrašnjosti (implantacija). Tokom puta kroz jajovod jajna ćelija počinje da se deli i kada stigne do materice, već ima oko 100 ćelija, a unutrašnjost joj je ispunjena tečnošću i zove se blastocista. Blastocista ima dva sloja ćelija - unutrašnji i spoljašnji. Od spoljašnjeg će postati posteljica, a od unutrašnjeg beba. Prečnik blastociste je 0.1-0.2 mm. Istovremeno se žumančana kesa, koja će biti bebi izvor hrane sve dok se ne formira posteljica koja će potom preuzeti tu funkciju. Ako se iz jajnika oslobode dve jajne ćelije i oplode sa dva odvojena spermatozoida, stvoreni su dizigotni ili dvojajčani blizanci, koji imaju različit genetski materijal. Oni mogu biti istog ili različitog pola, mogu ličiti, ali i ne moraju. Ako se jedna jajna ćelija oplodi, a tek kasnije podeli na dva dela, dolazi do stvaranja identičnih JEDNOJAJČANIH, MONOZIGOTNIH blizanaca. Ako se podeli na tri dela, stvaraju se trojke, itd…Identični blizanci imaju isti genetski materijal tako da su istog pola i lice. Samo jedna trećina blizanaca su identični, tj monozigotni. Od oplodnje do 12. nedelje trudnoće plod se naziva "embrion". Embrion se nalazi u materici, a ćelije koje se nalaze sa spoljne strane razvijaju izraštaje poput pipaka da bi se povezale sa krvlju koju treba da obezbedi majka. Unutrašnji sloj ćelija obrazuje prvo dva a posle tri sloja, a iz svakog od njih diferencira se drugi organski sistem - iz jednog se razvije mozak i centralni nervni sistem, koža, oči i uši, iz drugog pluća, želudac i creva, a iz trećeg srce, krv, mišici i kosti. Oko pete nedelje na delu embriona od koga će postati leđa, formira se neuralna cev, iz koje će nastati mozak i kičmena moždina.\n(13.75 KB, 250x250)\nPoruka #1 28. Jul 2005, 14:24:00\nPoruka #2 28. Jul 2005, 14:25:38\nPoruka #3 28. Jul 2005, 14:27:22\nXXXVI NEDELJA - Četiri nedelje pred porođaj, dete je gotovo potpuno spremno za spoljni život, tako da čak i ako krene porođaj, ne treba da se suviše nervirate - jeste da je pre vremena, ali nije više zabrinjavajuće. U ovom periodu glavica deteta počinje da se spušta niže u karlicu, pripremajući se za porođaj. Ove nedelje potkožnog masnog tkiva je sve više i na rukama i na nogama, pa bebe dobijaju one slatke rupice na kolenima i na laktovima, a na vratu i zglobovima se stvaraju nabori. U crevima se nagomilava određena količina mekonijuma - prve bebine stolice, koja će se osloboditi ubrzo nakon rođenja. Ukoliko beba pati, desi se da ispusti sadržaj creva u plodovu vodu koja postaje zelena. Težina bebe je 2300 -2600 gr, a dužina oko 45-46 cm\nOznake: prostora pokreti miruje kese nedeljama disajnih trudnica formula jednoj ultrazvuk\nistom nedeljnik tumacenje devojcice pocetak izlazak pesma obe postoji rad


Krsman: Više od milijardu KM za gradnju autoputeva - Akta.ba\n25.01.2020. 09:40 / Izvor: Dnevni Avaz\nUkupna sredstva za realizaciju infrastrukturnih projekata u BiH, poslije ratifikacije ugovora u Parlamentarnoj skupštini, premašuju milijardu KM, rečeno je u Ministarstvu finansija i trezora u Vijeću ministara.\nPortparol Ministarstva Nataša Krsman pojasnila je za "Dnevni avaz" da je riječ o 590 miliona eura, te da su u ovaj iznos uračunata kreditna i grant sredstva.\nNajveći dio sredstava odnosi se na ugovor o kreditu između BiH i Evropske banke za obnovu i razvoj /EBRD/ za realizaciju projekta na Koridoru "Vc", odnosno obilaznicu Doboj. Vrijednost ovog ugovora iznosi 210 miliona eura, rok otplate je 15 godina, plus tri godine grace perioda.\nKrsmanova je navela da će ovaj kredit omogućiti izgradnju novih 14 kilometara autoputa od mosta preko rijeke Bosne, južno od petlje Rudanka u Republici Srpskoj na sjeveru, a nastavlja se prema jugu, obilazi Doboj kod petlje Medakovo u Federaciji BiH /FBiH/.\nDrugi projekat, kako je objasnila, odnosi se na ugovor između BiH i EBRD-a vrijedan 180 miliona eura, a riječ je o izgradnji dionice auto-puta na Koridoru "Vc" Poprikuše–Nemila dužine 5,5 kilometara, Mostar jug–tunel Kvanj dužine 8,7 kilometara i tunela Ivan, na dionici Tarčin–Ivan dužine dva kilometra.\nOve kredite prate i grant sredstva EU vrijednosti 11,8 miliona eura, namijenjenih za izgradnju tunela Ivan.\nNa raspolaganju BiH je i novac za projekat auto-puta Nemila–Donja Gračanica, vrijedan 34,2 miliona eura, koje je obezbijedio Kuvajtski fond za arapski ekonomski razvoj, te je izgradnja još dvije komponente ovog puta obezbijeđena sporazumom o kreditu između BiH i OPEK-ovog Fonda za međunarodni razvoj u iznosu od 48,6 miliona evra.\nRiječ je o dionici autoputa od Nemile do Donje Gračanice u dužini od 17,7 kilometara.\nKrsman je dodala da je BiH dostupno i oko 38,2 miliona eura za projekte energetske efikasnosti, od čega 27,2 miliona eura ide u FBiH i Republiku Srpsku u omjeru 60 prema 40 odsto, dok će preostalih 11 miliona eura biti utrošeno za projekat energetske efikasnosti u bolnici u Zenici.\nRatifikacijom sporazuma u parlamentu BiH odblokirano je i oko 4,7 miliona eura za projekat prikupljanja i tretman otpadnih voda u Zenici, a na raspolaganju je i oko 1,4 miliona eura za aktivnosti prekogranične saradnje Srbija - BiH za 2017. godinu.


Super Odmor - Vodič kroz Srbiju - Lovni turizam u Vrbasu\nLovni turizam u Vrbasu - foto: huntfishguide/flicker.com\nLovni turuzam ima u Vrbasu izuzetno dugu tradiciju. Najznačajnija lovišta su u atarima Savinog Sela, gde je pogodno loviti raznovrsnu divljač, i Kucure, koje je specijalizovano za lov na zečeve.\nLovačko društvo Fazan spada u red najjačih društava u srednjoj Bačkoj. Sezona lova na srndaće otvara se tokom maja, i traje do kraja godine. Za lov na ovu divljač vlada veliko interesovanje stranih lovaca iz Italije, Francuske, Nemačke i Austrije.\nLov na prepelice i grlice počinje početkom avgusta i traje do kraja septembra, dok lov na fazane, jarebice, divlje patke i zečeve traje od početka oktobra do kraja januara.\nVaši utisci - Lovni turizam u Vrbasu


Jokić odličan u najefikasnijoj utakmici sezone Denvera, Bogdan sjajan u rekordu Atlante (VIDEO) – Danas Conference Center\nHome Košarka Jokić odličan u najefikasnijoj utakmici sezone Denvera, Bogdan sjajan u rekordu Atlante (VIDEO)\nJokić odličan u najefikasnijoj utakmici sezone Denvera, Bogdan sjajan u rekordu Atlante (VIDEO)\nNikola Jokić odigrao je još jednu sjajnu utakmicu u ubedljivoj pobedi Denvera nad poslednjim timom Istoka Detroit Pistonsima. Denver je pobedio rezultatom 134:119 i to je bila utakmica sa najvećim brojem postignutih poena ove sezone za tim iz Kolorada. Jokić je upisao još jednu partiju na ivici tripl dabla, sa 27 poena, 8 skokova i 11 asistencija, uz nekoliko zaista impresivnih poteza koji su dodatno potvrdili sjajnu hemiju koju bitno pojačani tim Denvera ima nakon sezone trejdova koji su doneli puno toga dobrog, sa posebnim naglaskom na sjajnoj saradnji Jokića i Gordona, koja je tokom ove utakmice na momente izgledala kao Show Time iz ere Lejkersa Medžika Džonsona. Jako bitan momenat ove sezone Denvera je prevelika minutaža Nikole Jokića, koji je pre sezone trejdova bio u samom vrhu NBA po broju minuta na terenu, tako da vredi pomenuti da je nakon dolaska novih pojačanja, ta minutaža svedena na razumnu meru, tako da večeras nije ni ulazio u poslednjoj četvrtini, pošto je Denver nakon treće četvrtine imao 23 poena prednosti.\nBogdan Bogdanović nastavio je seriju sjajnih partija u dresu Atlante koja je upisala ubedljivu pobedu nad Nju Orleansom rezultatom 123:107. Bogdan je upisao 21 poen, 4 skoka i 4 asistencije uz impresivni koeficijent korisnosti plus 29, tako da je u pravo vreme došao do najbolje forme u sezoni, pa je tim Atlante sada potpuno usamljen na četvrtom mestu Istoka. Veče je obeležio veliki rekord Altante, koja je postavila NBA rekord svih vremena po broju postignutih trojki bez promašaja u jednoj četvrtini, tako da je ekipa iz Džordžije ubacila nestvarnih 11 trojki bez promašaja u trećoj četvrtini večerašnje utakmice.\nNemanja Bjelica bio je skromnog učinka u porazu Majamija od Memfisa rezultatom 124:112, uz 4 poena, 2 skoka i jednom asistencijom i ukradenom loptom za 13 minuta provedenih u igri. Ova iznenađujuće ubedljiva pobeda Memfisa dodatno je zakuvala borbu za plej in, tako da je ovom pobedom Memfis pretekao ekipu San Antonija na tabeli Zapada. Situacija oko plej in zone na Zapadu se dodatno zakomplikovala nakon tesne pobede Golden Stejt Voriorsa nad Milvokijem rezultatom 122:121, tako da je sada razlika između Sakramenta i plej in zone ponovo dve utakmice, pošto je ekipa Milvokija u Kaliforniji uspela da pobedi sa poenom razlike i nakon jučerašnjeg poraza od Minesote, situacija Sakramento Kingsa postaje mnogo komplikovanija nego što je bila do pre samo nekoliko dana, tako da pobeda u narednom meču protiv Detroita postaje apsolutni imperativ.\nprevious Dalas iznenadio lidera Zapada, Bruklin pobedio u derbiju Njujorka (VIDEO)\nnext Sedma pobeda zaredom Denvera, Bogdan odličan u porazu Atlante od Memfisa (VIDEO)


Ispunjavanje obaveza iz Konvencije o kasetnoj municiji – BHMAC\nNa marginama Radionice o tehnologiji protivminskog djelovanja koja se održava u Ženevi, direktor Centra za uklanjanje mina BiH se sastao sa predstavnicima Jedinice za podršku implementaciji Konvencije o kasetnoj municiji i koordinatorima CCM Konvencije za međunarodnu saradnju i podršku.\nDirektor je prisutne upoznao sa trenutnim stanjem u uklanjanju kasetne municije u našoj zemlji. Na sastanku se razgovaralo o ispunjavanju obaveza po članu 7. Konvencije o kasetnoj municiji po kojem Bosna i Hercegovina treba biti očišćena od kasetne municije do 1.septembra 2022. godine.\nKoordinatori CCM Konvencije će tražiti od naše zemlje da 1. marta 2022. godine podnese Izvještaj o napretku CCM Konvencije i ukoliko sve obaveze budu ispunjene, Bosna i Hercegovina će biti proglašena zemljom bez kasetne municije. Ukoliko do tada ne bude očišćena kasetna municija, biće potrebno ponovo podnijeti Zahtjev za produženje roka za ispunjavanje obaveza iz Konvencije o kasetnoj municiji.


U redovima aktuelnog šampiona dvojica igrača ostvarili su tripl dabl učinak. Stefen Kari utakmicu je završio sa 37 poena, 13 skokova i 11 asistencija, a Drejmond Grin sa 18 poena, 14 skokova i 11 asistencija. On je postigao odlučujuću „trojku“ u produžetku.\nVoriorsi su u produžetku vodili sa 114:113, Portland je poveo košem Si Džej Mekaluma, ali je Alfonzo Mekini ponovo vratio prednost Golden Stejtu. Posle toga, Grin je ubacio „trojku“ za 119:115, 39 sekundi pre kraja, čime je rešio utakmicu.\nU ekipi Portlanda najefikasniji je bio Mejers Leonard sa 30 poena i 12 skokova. Demjan Lilard postigao je 28 poena uz 12 asistencija, a promašio je „trojku“ u poslednjim trenucima utakmice.


Pod nadzorom još 191 osoba u Tesliću – ASinfo Portal\nPod nadzorom još 191 osoba u Tesliću\nTESLIĆ – Na području opštine Teslić pod nadzorom je 191 osoba, od kojih je 82 u karantinu, a 797 je izašlo iz nadzora, rekao je epidemiolog teslićkog Doma zdravlja Stojan Smiljanić.\nSmiljanić je rekao da je danas evidentirano jedno lice sa upalom pluća koje je transportovano na Infektivno odjeljenje dobojske Bolnice, koje je testirano i sutra se očekuju rezultati.\n“Testirali smo još dva lica sa respiratornim tegobama čiji se rezultati očekuju sutra”, rekao je novinarima Smiljanić.\nOn je kao problem naveo da zbog ograničenosti laboratorijskih kapaciteta u Banjaluci nije moguće pristupiti većem broju testiranja.\n“Danas smo dobili jedan kontingent lične zaštitne opreme iz dobojskog regionalnog centra Instituta za javno zdravstvo Srpske i trenutno smo zadovoljni tim brojem”, naveo je Smiljanić.\nPrema njegovim riječima, do sada su uzeti uzorci od tri lokalna zdravstvena radnika koji su bili u direktnom kontaktu sa licem pozitivnim na virus korona i tek se od iduće sedmice Dom zdravlja Teslić biti u prilici da sprovede nasumična testiranja i testiranja zdravstvenih radnika, a prema preporuci ministra zdravlja i socijalne zaštite Srpske Alena Šeranića.\n“Na današnjoj sjednici Štaba dobili smo preporuku da povedemo računa o jednom staračkom domu koji se nalazi na prostoru opštine Teslić, da se provjere i davaoci usluge i korisnici”, dodao je Smiljanić.\nKomandant opštinskog Štaba za vanredne situacije Milan Miličević poručio je da će biti sankcionisani svi koji prekrše mjere zabrane javnog okupljanja na izletištima, ispred stambenih objekta, na sportskim poligonima, na gradskoj plaži i svim ostalim javnim površinama.\n“Kontrole će biti u kontinuitetu i biće rigorozno kažnjavana lica koja to ne sprovode”, rekao je Miličević, zamolivši građane da budu disciplinovani uprkos povećanju dnevnih temperatura.\nРАЂАЊЕ ЧОВЕКА – Невена М Ивановић


Jeftini letovi iz Srbije do Slovenije - Avio karte Srbija Slovenija - eSky.rs\nAvio karte iz Srbije do Slovenije\nPretražite letove iz Srbije do Slovenije\nProverite najbolje prilike za letove iz Srbije do Slovenije\n✔ Postoje li posebne ponude za letove iz Srbije do Slovenije na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Slovenije?\n✔ Ako rezervišem let iz Srbije do Slovenije, mogu li da rezervišem ujedno i smeštaj?\n✔ Koje avio-kompanije nude letove iz Srbije do Slovenije?\nBudite sigurni, da na eSky.rs ponuda letova iz Srbije do Slovenije uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Srbija - Slovenija


Protest penzionera PKB-a - Penzin\nProtest penzionera PKB-a najavljen je za 15. oktobar. Penzioneri, nezadovoljni jer nisu dobili akcije preduzeća, blokiraće Zrenjaninski put.\nUdruženje penzionera Poljoprivredne korporacije Beograd, poznatijeg po skraćenici PKB, nezadovoljno je jer se njihovi problemi ne rešavaju.\nOni nisu dobili akcije nakon što je PKB prodat kompaniji iz Ujedinjenih Arapskih Emirata. Sa druge strane, ni sud nije doneo odluku o privremenoj meri kojom bi se zaustavila prodaja preostale imovine preduzeća. Udruženje je, još pre nekoliko meseci, zatražilo od suda da se zaustavi dalja prodaja jer bi, smatraju, iz preostale imovine mogla da se isplate njihova potraživanja.\nUdruženje penzionera PKB-a, koje okuplja više od hiljadu penzionisanih radnika ovog preduzeća, zatražilo je još krajem maja prijem kod Aleksandra Vučića, predsednika Srbije. Pre oko mesec dana, zatražili su i prijem kod premijerke Ane Brnabić. Odgovor od vlasti u Srbiji nisu dobili.\nZbog svega ovoga, penzioneri PKB-a će u utorak, 15. oktobra 2019. godine blokirati Zrenjaninski put.\nBlokada puta najavljena u periodu od 12 do 14 časova na dve ključne raskrsnice kod naselja Zbeg.\nTags:akcije preduzećaAleksandar VučićAna BrnabićPKBprotest penzioneraUjedinjeni Arapski Emirati UAE


Poginuo reper Gru • Poportal\nSlavni srpski reper Dalibor Andonov, poznatiji pod umetničkim imenom Gru, poginuo je danas kod Nautičkog kluba „Zemun“ nakon što je paraglajdingom upao u vodu, saznaje Blic.\nNakon što je 1995. godine izdao jedan od prvih rep album u Srbiji, pod nazivom „Da li imaš pravo“, Gru je 1996. izdao komercijalno najuspešniji rep album u Srbiji ikada „Gru2“, postavši predvodnik stare škole domaće repa koju su činili C-Ya, Who Is The Best, Rhytm Attack, Monteniggers.\nNa njemu su se našli veliki hitovi „5-ak“, „Biću tu“, „Srce“ i emotivna pesma „Dosta mi je svega“, a sam album je uspostavio dobar balans između komercijalnog i andergraund repa.\nGodine 2010. godine sa popularnim članom grupe Bad Copy Ajs Nigrutinom snimio je spot za povratničku pesmu „I dalje me žele“.\nOŠ „Dositej Obradović“ TRIBINA: 18. oktobar – Evropski dan borbe protiv trgovine ljudima(FOTO)


Boban Stojanović: Protesti: Dokle smo stigli posle dva meseca?\nPredsednički izbori 2017. doneli su ulazak Saše Jankovića i Ljubiše Preletačevića Belog u politiku i povratak Vuka Jeremića u politički život Srbije. Nakon toga, beogradski izbori su doneli i povratak Dragana Đilasa i prvo ukrupnjavanje opozicije u Srbiji. U međuvremenu Janković i Beli su prokockali energiju koja je postojala 2017. godine i neslavno napustili politiku, Jeremić je formirao stranku, a Đilas najavio okupljanje u širi opozicioni savez. Krajem 2018. godine je i formiran Savez za Srbiju, prvi opozicioni blok nakon dužeg vremena koji ne mora da brine o prelasku cenzusa. Upravo se na jednoj od tribina SZS i desio napad na Borka Stefanovića koji je bio povod za masovne proteste. Od protesta u Kruševcu i u Beogradu na koje je pozvao SZS, protesti su postali forma za okupljanje građana širom Srbije, pa se dva meseca od njihovog početka već može govoriti o nekoliko važnih rezultata.\nPre svega, protesti su izveli ljude na ulice, oslobodili ih straha i pokazali da ima ljudi spremnih da protestuju protiv ove vlasti i po najgorim vremenskim uslovima. Takođe, šetnje su pokazale da se sve ideološke razlike i podele mogu zanemariti zarad jednog cilja - borbe za demokratiju. Protest sada mora da ode korak dalje i dobije konkretniju političku artikulaciju. Kroz ugovor sa narodom sve opozicione političke snage, a ne samo SZS, moraju se obavezati na najmanje jedan cilj: da se na vlast dolazi i sa nje odlazi putem slobodnih, opštih i fer izbora u političkom društvu u kome postoje slobodni mediji, u kome su građani objektivno informisani i u kome vladaju zakoni i institucije. Upravo to je i osnovno načelo minimalne definicije demokratije.\nProtest je dao rezultate i u direktnoj političkoj borbi. Svesni da je Vučić vratio Srbiju iz demokratije u jednu vrstu hibridnog režima (kompetitivni autoritarizam), jasno je postalo da se metode političke borbe moraju promeniti. Protesti su ukazali političkim akterima da se politička borba mora voditi vaninstitucionalno i iznedrio je ideje izlaska iz parlamenta i bojkota parlamentarnih izbora u ovakvim izbornim uslovima. Kao naredni korak, opozicija mora u potpunosti da izađe iz Narodne skupštine i svih skupština gradova i opština. Osim toga, važno je dalje uzbunjivanje zasad još uvek pasivnih delova društva - studenata i radnika - kroz iskazivanje građanske neposlušnosti putem štrajkova i blokada rada. Na ovaj način se mora izvršiti pritisak na Vučića i vladajuću partiju da oslobode medije i da smanje ekonomski pritisak na birače i tek dugoročno, kako model vladanja bude popuštao, može se doći do iole slobodnih i poštenih izbora.\nSiguran sam da je tim povodom Vučić već imao neke "neprijatne" i upozoravajuće razgovore sa međunarodnim akterima, čemu svake nedelje doprinosi opširno izveštavanje stranih medija. Opozicija kroz veću aktivnost na međunarodnom planu mora učiniti da taj pritisak postane još jači. S druge strane, nisam siguran ni koliko su međunarodni faktori (SAD i države članice EU) oduševljeni najavljenim bojkotom izbora i verujem da će se i opozicija naći pod pritiskom međunarodnih aktera da podrže Vučića ili makar da ne izazivaju probleme povodom pitanja Kosova. Međutim, čak ni u takvim okolnostima, opozicione snage ne smeju popustiti u zahtevima da se na taj način razreši aktuelna politička kriza. Samo kroz sinergiju nastavka, širenja i produbljivanja protesta, bojkota i pritiska na međunarodnom planu režim može postati manje autoritaran.\nОбјавио Boban у 3:26 PM


Gorenje važan partner za evropski rukomet - Gorenje\nPetak, 18. Avgust 2017\nGorenje važan partner za evropski rukomet\nGorenje, kao jedan od vodećih evropskih proizvođača aparata za domaćinstvo, postaće deo još jedne sportske priče. Potpisivanjem ugovora na tri sezone sa VELUX EHF Ligom Šampiona, kao i dogovora za sponzorisanje dva predstojeća EHF evropska Prvenstva za muškarce, Gorenje postaje jedan od najvećih partnera evropskog rukometa. Sportska sponzorstva svakako povećavaju prepoznatljivost Gorenje brenda na međunarodnom tržištu, i do skora su počivala na dva stuba: sponzorisanju slovenačkog Nordijskog ski tima, i rukometa – kroz sponzorisanje rukometnog kluba Gorenje Velenje, i Slovenačke Rukometne Federacije. Sponzorisanjem rukometa na nivou Evrope, povećava se rast prepoznatljivosti našeg globalnog brenda, čime se podržava implementacija strategije globalnog rasta Gorenje Grupe.\nGorenje grupa je povećala svoju investiciju u istraživački rad i razvoj (eng. R&D) i marketing u prethodne dve godine, u skladu sa ambicioznim ciljevima iz Strateškog Plana 2016-2020. Gorenje brend nastoji da unapredi prepoznatljivost svog brenda u Evropi korak dalje uz sponzorisanje rukometa na kontinentalnom nivou. Postaće zvanični regionalni Premium sponzor VELUX EHF Lige Šampiona do kraja sezone 2019/2020. Uz to, postaće i zvanični sponzor dva uzastopna EHF evropska prvenstva za muškarce, u Hrvatskoj 2018. i Austriji i Norveškoj 2020. U pitanju su takmičenja najvišeg nivoa, za klubove kao i za reprezentacije, a Gorenje je ne samo među glavnim sponzorima, već će biti i eksluzivni partner iz industrije aparata za domaćinstvo.\nRukomet je jedan od najpopularnijih timskih sportova u Evropi. Uz to, u ovoj dinamičnoj igri, za pobedu su potrebni timski duh, iskustvo, koncentracija, kreativnost i jasna strategija. Ovo su istovremeno i glavne odlike potrebne za uspeh u ambicnioznoj poslovnoj strategiji Gorenje Grupe. Kao najveća globalna kompanija u Sloveniji, ponosni smo što su Gorenje proizvodi postali deo svakodnevnog života za porodice širom sveta. Gorenje brend ulazi u partnerstvo sa najvećim rukometnim takmičenjima u Evropi, posebno u Nemačkoj, skandinavskim zemljama, na Balkanu i u centralnoj i istočnoj Evropi. Gorenje vidi ovo sponzorstvo kao način da ojača saradnju sa poslovnim partnerima, unapredi prodaju na odabranim tržištima, i približi naše inventivne i tehnološki napredne proizvode širem krugu evropskih potrošača.\n“Kroz širenje ustanovljene tradicije partnerstava Gorenja sa rukometom na sponzorisanje evropskih takmičenja najvišeg ranga, usmeravamo se na podizanje svesti o našem brendu na ključnim tržištima, koja se podudaraju sa zemljama gde je doseg rukometnih takmičenja i televizijski rejting rukometnih programa najveći”, izjavio je predsednik uprave Gorenja Franjo Bobinac.\nPružajući korsnicima praktična i jednostavna rešenja koja su istovremeno i laka za upotrebu, Gorenje proizvodi čine svakodnevne poslove lakšim, a život prijatnijim i manje komplikovanim. Sa pojednostavljenim življenjem (eng. “Life Simplified”) ostaje više vremena za uživanje, a to uključuje i gledanje najboljih rukometnih utakmica u Evropi.


Jovanović (CIRSD): Vesić želi grad spekulativne gradjevine i jeftine zabave\nBeta 28. avgusta 2017. 10:30\nJovanović, koji je blizak saradnik Vuka Jeremića, u autorskom tekstu za list Politika „Beograd (je odavno) na rekama“, ističe da koncept razvoja prestonice koji predlaže naprednjačko-socijalistička vlast želi da prodaje stratešku zemlju, dok je vizija Jeremićevog tima stvaranje jeftinije i efikasnije infrastrukture.\n„Njih interesuje teški metro koji bi spajao njihove poluprivatne favele-naselja, nas beogradski železnički čvor i robno-transportni centar u Makišu. Oni bi da metro i garaže budu što skuplji, sa što više kopanja, mi bismo da infrastruktura bude što jeftinija i efikasnija. Oni žele kratkoročne, mi dugoročne investitore“, naveo je Jovanović.\nPrema njegovim rečima, državna i gradska administracija u Beogradu danas zauzimaju više prostora nego u doba socijalističke Jugoslavije.\nProgramski direktor CIRSD-a navodi da je cilj vlasti da sada na red dodje strateški najvrednije zemljište, čime će se onemogućiti razvoj industrije i transporta.\n„Mi ovde ne sporimo da je moguće zamisliti grad u kome se živi od kelneraja, jeftine zabave, taksiranja, spekulativne gradjevine, maloprodaje, državnih službi. Takvi gradovi već postoje u svetu – Las Vegas ili Diznilend, na primer. To medjutim nisu gradovi od kojih zavisi sudbina čitave zemlje, kao što je slučaj sa Beogradom“, napisao je Jovanović.\nOn je ocenio da prihodi od turizma neće biti dovoljni da bi se platio uvoz svih industrijskih proizvoda, hrane i energije.\n„Kao što smo već videli na dugim prostorima, kada se prodaju strateške lokacije, prodaju se i budućnost i opstanak naroda. Uvereni smo da tolika zavisnost od uvoza i inostranog kredita vodi u bedu“, naglasio je saradnik Vuka Jeremića.\n„Vlastodavci gospodina Vesića bi da se rasprava vodi o komunalnim uslugama, lepoti fontana i visini novih zgrada. Mi bismo da raspravljamo o zaposlenosti, trgovini i industriji. Oni bi da sa susednim zemljama pričaju o politici i istoriji, mi bismo pričali o budućnosti, o transportu i trgovini preko beogradske luke, o regionalnom razvoju i industrijskoj saradnji, o plovidbi Dunavom“, smatra Jovanović.\nOn je zaključio da je cilj aktuelne vlasti samo jedna – doseljavanje svih u Beograd.\n„Da svoju zemlju i kuće prodaju budzašto i kupe stan od njihovih ‘investitora’ u Beogradu. Mi bismo da gradjanima Srbije stvorimo priliku da preko Beograda trguju sa celim svetom. Da koriste svoju zemlju i fabrike, pa da svoju robu unovče preko Beograda. Mi bismo da svako ko živi u Beogradu dobro zaradjuje i plaća porez, a time i dobro zdravstvo, kanalizaciju, vodovod. Oni bi da sve te usluge daje gradska uprava, kao milostinju sirotinji koju sami prave“, istakao je programski direktor CIRSD-a Nikola Jovanović.


Brajović: Neizvjesnost na putu proširenja može dovesti do nestabilnosti regiona :: Društvo\n28.01.2020. 17:15 ➔ 08:32\nPredsjednik Skupštine Crne Gore Ivan Brajović na poziv predsjednika Evropskog parlamenta Davida Marie Sasolija učestvuje u Briselu na Samitu predsjednika Evropskog parlamenta sa čelnicima parlamenata Hrvatske, Albanije, Bosne i Hercegovine, Sjeverne Makedonije, Srbije i Kosova, saopšteno je iz Brajovićevog kabineta.\n„Ovo je jedinstvena prilika da na početku mandata dogovorimo naše konkretne korake kako bismo ostvarili očekivanja građana,“ zaključio je predsjednik Sasoli.\nObraćajući se prisutnima, Brajović je rekao da Crna Gora cijeni što se Evropski parlament sa predsjednikom Sasoslijem na čelu, glasno usprotivio dovođenju u pitanje dalje politike proširenja za zemlje Jugoistočne Evrope.\n„Izjave evropskih parlamentaraca i donijete Rezolucije u ovom domu, saglasne su sa stavom Crne Gore da je politika proširenja Evropske unije, zasnovana na individualnom napretku, najuspješniji instrument vaše vanjske politike. Neizvjesnost na tom putu i dodatno slabljenje širenja evropskih vrijednosti moglo bi dovesti do nestabilnosti regiona i ovog dijela Evrope, koji čini vaše neposredno okruženje“, istakao je na početku svog izlaganja Brajović i dodao da nekoordinisana i nejasna politika Evropske unije i pojedinih njenih članica u posljednje vrijeme, po ovom ali i nekim drugim pitanjima, ima štetan uticaj na vjerodostojnost i kredibilitet same Unije.\n„Utoliko su nam značajnije reakcije Evropskog parlamenta i želja za iznalaženjem konkretnih i održivih rješenja. Vjerujem da širenje Evrope i njenih vrijednosti kroz integraciju Jugoistočne Evrope, nije samo prioritet naših država, već time Evropska unija ispunjava svoju međunarodnu ulogu i štititi interese svojih građana. I neke zemlje članice, svojom reakcijom na nove okolnosti, pomogle su da se vrati fokus na naše zemlje i ukaže na značaj daljeg procesa proširenja.“\nBrajović je rekao i da bez obzira kako će izgledati budući model pregovaranja za nove kandidate, očekujemo da će Crna Gora sa već utvrđenim pravilima nastaviti dalji proces, kako bi ušla u završnu fazu integracije.\n„Sa naše strane nastavićemo da unaprjeđujemo zakonodavni okvir u svim oblastima, jačamo institucije sistema i demokratiju, poštujući i promovišući vladavinu prava i evropske vrijednosti u zemlji i regionu“.\nU zaključku izlaganja, Brajović je rekao da nove okolnosti traže nove odgovore, te da je razumio namjeru koju u potpunosti podržava, da se dalji proces proširenja odvija uz pojačanu ulogu nacionalnih parlamenata, civilnog društva i lokalnih zajednica.\n„Za uspješni tok procesa i ostvarenje očekivanih rezultata neophodno je da nam jasno predstavite nove i unaprijeđene modele saradnje, kako bi svi mi opravdali dato povjerenje. Dosadašnjim radom i rezultatima, crnogorski parlament je potvrdio svoju otvorenost i biće konstruktivan partner u definisanju nove uloge naših nacionalnih parlamenata, u svim predstojećim procesima. Važno je da shvatimo da je proces dvosmjeran, a benefiti uzajamni“ – istakao je Brajović.\nSamit u Briselu bio je prilika i za susret predsjednika Skupštine sa evropskim komesarom za proširenje i susjedstvo Oliverom Varheljijem, sa kojim je razgovarao o politici proširenja EU, kao i daljim aktivnostima Crne Gore, navedeno je u saopštenju.\nBrajović je izrazio zadovoljstvo izrečenim stavom komesara Varheljija da će novi pristup politici proširenja uzeti u obzir rezultate koje Crna Gora ostvaruje.\nKomesar Varhelji je naglasio da Evropska komisija snažno podržava dalji proces proširenja Evropske unije i da je proces neophodno ojačati u smislu kredibilnosti, stabilnosti, predvidljivosti i dinamičnosti.\n"Na sastanku je bilo riječi o parlamentarnom dijalogu i radu na izbornom i drugom zakonodavstvu, kao i aktivnostima u vezi sa predstojećim sastankom POSP-a u Podgorici krajem februara. Predsjednik Brajović i kopredsjedavajući Bilčik iskazali su zadovoljstvo redovnom saradnjom Skupštine i Evropskog parlamenta, kroz različite modele, kao i konstruktivnim političkim dijalogom sa kolegama iz nacionalnih parlamenata država članica Unije", navodi se u saopštenju.


Profesori Mulić i Škrijelj optužuju rektora Kostića za nezakonit otkaz – Sandžačke Novine\nProfesori Mulić i Škrijelj optužuju rektora Kostića za nezakonit otkaz\nOni su u izjavi za radio Sto plus rekli da smatraju da im se Kostić na taj način “sveti i kažnjava ih”, jer su od Ministarstva prosvjete zatražili tumačenje da li Kostić, na osnovu Zakona o visokom obrazovanju, sa 68 godina starosti ima pravo da se kandiduje i bude rektor Univerziteta.\n“Ministarstvo nam je odgovorilo da osoba posle 65. godine, bilo da je u radnom odnosu na neodređeno ili je prekidala taj radni odnos, ne može biti kandidat za rektora.\nNakon toga, on je odustao od kandidature, a nas je počeo da kažnjava, doživljavali smo finansijski mobing, da bi nam na kraju, pred sam odlazak na kolektivni odmor, uručio otkaz”, kazao je Mulić.\nProfesor Škrijelj je istakao da su se Ministarstvu prosvjete i Odboru za obrazovanje Skupštine Srbije obraćali više puta, uz molbu da pošalju prosvjetnu inspekciju kako bi konstatovali, kako naglašava, nezakonit rad Kostića, ali da se to do danas nije desilo.\n“Zakonom o zdravstvenoj zaštiti samo nezaposleni zdravstveni radnici i zdravstveni radnici u penziji mogu osnovati i obavljati privatnu praksu. Imajući u vidu da su se pomenuti doktori opredijelili da obavljaju privatnu praksu, stekli su se uslovi za prestanak radnog odnosa”, rekao je Kostić.\n“Mi smo potpisali ugovor sa Univerzitetom na osnovu Zakona o visokom obrazovanju, a ne zdravstvenoj zaštiti. Ne vjerujem da su ovi otkazi koincidencija, već su svjesna poruka jer smo tražili da se on razriješi jer krši Zakon o visokom obrazovanju.\nOn je brže-bolje razriješio nas i to je čista osveta rektora – penzionera”, rekao je Škrijelj i dodao da mu je ugovor prošle godine produžen bez ikakvih problema što obavlja privatnu praksu.\nKostić funkciju rektora Državnog univerziteta u Novom Pazaru obavlja od 2012. godine, u tri trogodišnja mandata, a na posljednjim izborima, za novog rektora izabran je Bratislav Mirić koji će na funkciju stupiti 1. oktobra.\nKorona se razbuktala u Čačku


Проверава се око 100 докторских диплома у Србији: Министарство просвете затражило правне експертизе | Унија синдиката просветних радника Војводине УСПРВ\nOni koji se smatraju oštećenima odlukom KAPK-a pozivaju se na to da su odjednom promenjeni standardi\nOko 100 doktorskih diploma privatnih i državnih fakulteta u Srbiji, koje je osporila Komisija za akreditaciju i proveru kvaliteta (KAPK), predmet su pravne ekspertize domaćih i međunarodnih pravnih stručnjaka koju je zatražilo Ministarstvo prosvete.\nTo je potvrdio državni sekretar u Ministarstvu prosvete, nauke i tehnološkog razvoja Vladimir Džamić navodeći da su se Ministarstvu obratili oštećeni profesori, docenti i asistenti koji su izgubili pravo da budu predavači, iako su u ranijim procesima akreditacije regularno prolazili procedure za izbor predavača na fakultetima i visokim školama strukovnih i akademskih studija.\n- Izgubili su to pravo da zbog promene određenih standarda KAPK-a. Imajući u vidu pravne posledice svega toga i eventualnu tužbu države u obavezi smo da reagujemo i razgovaramo sa članovima KAPK-a i Nacionalnog saveta za visoko obrazovanje. Nije važno da li se radi o 500 ili 30 slučajeva, ako su protivpravno ostali bez posla, to je onda problem i zato želimo da ga rešimo – rekao je Džamić.\n- Tako bismo u svakom trenutku znali ko je gde zaposlen i sa kojim fondom časova. Takođe, sistem akreditacije treba da bude što transparentniji i kvalitetniji kako se ovakve stvari ne bi ubuduće dešavale – smatra Džambić.\n- To ne znači da ti studijski programi neće biti akreditovani, ali zato nalažemo ustanovama da se predavačima s takvim diplomama prekine radni odnos. Ako neko drugi želi da ih zaposli, mi s tim nemamo ništa – rekao je Miljanić za Tanjug.\n- Zabluda je da retroaktivno osporavamo diplome. KAPK dobija zahtev za utvrđivanje akreditacije određenog studijskog programa i ako nađemo na listi zaposlenih nastavnika s nezakonitom diplomom, koja može da bude stečena pre 3, 17 ili 30 godina, razmatramo da li je ustanova tada imala pravo da je izda – pojasnio je Miljanić.\n- Ne pravimo nikakvu diskriminaciju po tom osnovu, ali mnogo je više takvih slučajeva na privatnim nego na državnim fakultetima – tvrdi Miljanić.\nUpitan šta je rešenje za one čije se diplome osporavaju, generalni sekretar KAPK-a odgovara da „oni to treba da reše sa ustanovama koje su ih izdale“.\n- Mi samo ukazujemo na nezakonitost i ne dozvoljavamo da ustanova prođe akreditaciju. Ne tvrdim da ni nama nešto ne promiče i da nije promicalo prethodnim sazivima KAPK-a kojem to nije bilo u fokusu. Mi smo u poslednjih godinu dana „utegli“ stvar, a Komisija se ranije bavili standardima rada i učlanjenjem u Evropsku asocijaciju akreditacionih institucija – tvrdi Miljanić.\n- Ako je neko studirao na akreditovanom fakultetu nema razloga da brine, njegova diploma je validna čak i ako je imao profesora čija je diploma osporena – rekao je Miljanić.\nRektor Univerziteta Megatrend Mića Jovanović rekao je za Tanjug da je Komisija do sada osporila dva doktorata tog univerzieteta i to sa Fakulteta za civilno vazduhoplovstvo što je ocenio kao „neviđeni apsurd“.\n- Osporeni su zato što su branjeni po starom zakonu po kojem nije trebalo da se dobijaju akreditacije za master i doktorske studije – kaže Jovanović i dodaje da se sada „osporava nešto što je urađeno po tadašnjem važećem zakonu.\n- Nemamo evidenciju koliko je profesora tu obuhvaćeno, ali sigurno nije mnogo jer većina od 450 predavača na našem univerzitetu magistrirala je i doktorirala na drugim univerzitetima – naveo je Jovanović.\nOn je rekao i da bi „zbog nakaradnog tumačenja zakona“, prema njegovoj proceni, nekoliko hiljada nastavnika na raznim fakultetima moglo ostati bez univerzitetskih zvanja.\n- Jako je čudno da se napadnu privatni univerziteti, a da se ne diraju državni. Ako se otvori Pandorina kutija i vidi da se isto dešavalo na svim državnim univerzitetima, biće osporene diplome desetina hiljada ljudi – rekao je on.\nJovanović tvrdi i da je u visokoškolskom obrazovanju prisutna „ogromna korupcija“ i navodi da isti ljudi 12 godina, kako kaže, ubiraju benefite „vrteći se od Nacionalnog saveta do Komisije“.\nZato kaže da podržava novi Zakon o visokom obrazovanju, koji je, smatra, perfektan, jer ministru daje ovlašćenja i mogućnosti da zaustavi korupciju.


Hypo više neće finansirati projekte nekretnina | Kamatica\nPočetna > vest > Hypo više neće finansirati projekte nekretnina\nHypo više neće finansirati projekte nekretnina\nTekst objavljen: 24.07.2015 15:34\nNovi generalni direktor mreže Hypo Alpe Adria grupe za Jugoistočnu Evropu, Urlih Kising, najavio je fokusiranje Hypo banaka u Sloveniji, Hrvatskoj, BiH, Srbiji i Crnoj Gori na poslovanje s fizičkim licima, malim i srednjim preduzećima, kao i odustajanje od finansiranja projekata u segmentu nekretnina.\nKising, koji je na tu funkciju imenovan nakon što su prošle nedelje fond Advent International i Evropska banka za obnovu i razvoj (EBRD) zvanično preuzeli Hypo grupu sa 80 i 20 odsto udela u kapitalu, ocenio je da je investicija u Hypo obećavajuća, jer veruju u region i njegov rast, a i za banku vide mogućnosti za održiv i stabilan rast.\nKising je rekao da Hypo namerava da uspostavi međunarodne standarde poslovanja unutar grupe uz, kako je naglasio, nultu toleranciju za odstupanje od njih, preneo je regionalni portal Seebiz.\n"To će biti disciplinovano i inteligentno ovladavanje rizikom", najavio je prvi čovek ove grupe, čije će sedište i dalje biti u Klagenfurtu.\nDodaje da su naučene lekcije iz prošlosti i da se greške više neće ponoviti. Prema njegovim rečima, Hypo banka neće po svaku cenu povećavati tržišni udeo, već će se usredsrediti na profitabilan i održiv rast.\nU svakom slučaju, neće se finansirati projekti iz oblasti nekretnina, naglasio je Kising.\nPredsednik Nadzornog odbora Grupe, Marko Voljč, rekao je da banka ima velike mogućnosti u regionu.\nPrema njegovom mišljenju, njena prednost u odnosu na konkurente je u tome što je fokusirana na poslovanje u regionu.\n"Hypo je zavistan samo od poslovanja u regionu i od toga kakva će biti ovdašnja ekonomija", dodao je Voljč.\nS obzirom na finasijsku situaciju u kojoj se sada nalazi ova banka, uz 12 odsto loših kredita i više od dve milijarde evra raspoloživog kapitala, kao i činjenicu da se prodajom izvukla iz ograničenja regulatornih tela, najavljuje se, između ostalog, finansiranje više projekata.\nfinansiranje nekretnina banka hypo Hypo Alpe-Adria banka nekretnine


Klubovi Premijer lige zasad ne prave planove o treninzima, čekaju se instrukcije NSBiH — Radio Velkaton : Radio Velkaton\nIako je i dalje pandemija korona virusa u jeku, njemački klubovi polako se vraćaju treninzima.\nSchalke i Borussia Dortmund su počeli obavljati treninge uz metod da rade po dvojica fudbalera zajedno na driblingu i tehničkim detaljima, a zatim svi odvojeno trče.\nOčekuje se da njihov primjer slijede i ostali bundesligaši, a nakon današnje video-konferencije između čelnika UEFA i predstavnika 55 nacionalnih saveza, na kojem je utvrđeno da bi se sezona u prvenstvima trebala nastaviti, slično razmišljaju i u drugim zemljama.\nŠpanska La Liga tako je uputila protokol klubovima u kojem se navodi da bi ekipe zajedničkim treninzima mogle pristupiti nakon određenog vremena te nakon što prođu testiranja na korona virus.\nU italijanskoj Seriji A također su se pojavile najave o početku treninga polovinom ovog mjeseca.\nŠto se tiče timova u Premijer ligi BiH, za sad se niko ne bavi ovom idejom. Kako smo saznali u neformalnim razgovorima sa ljudima iz bh. klubova, čeka se konkretnija obavijest Nogometnog saveza BiH o potencijalnim scenarijima za nastavak sezone.\nTek nakon što dobiju odgovarajuće upute, ekipe u PLBiH će početi praviti planove za eventualno održavanje treninga u kontrolisanim uvjetima.\nInače, Nogometni savez BiH danas je objavio saopštenje u kojem su preneseni zaključci sa današnje video-konferencije:\n“Nakon današnje video konferencije sa predstavnicima svih 55 članica UEFA, Izvršni odbor evropske krovne kuće fudbala donio je odluku da se sve utakmice nacionalnih muških i ženskih reprezentacija koje su trebale biti odigrane u junu ove godine, uključujući i utakmice baraža za Evropsko prvenstvo, odgađaju se do daljnjeg.\nOdgođene su i sve centralizovane prijateljske utakmice pod okriljem UEFA, kao i završnice Evropskih prvenstava za omladinske muške i ženske kategorije (U-19 i U-17). Do daljnjeg je odložena i završnica UEFA Futsal Lige šampiona.\nRokovi koji se odnose na sva UEFA takmičenja 2020/21. se takođe prolongiraju, uključujući i rok za registraciju igrača. UEFA će naknadno odrediti nove rokove.\nIzvršni odbor UEFA ostaje maksimalno posvećen procesima koji se tiču licenciranja klubova i finansijskog fair-playa, te se složio da trenutne vanredne okolnosti zahtijevaju određene konkretne intervencije kako bi se olakšao rad asocijacija članica UEFA, kao i klubova.\nPodržava se prijedlog da se nacionalnim savezima da više vremena za okončanje postupka licenciranja klubova, dok se postupak pristupa klubova u UEFA takmičenja ponovno ne definiše.\nKao rezultat sve veće neizvjesnosti usljed trenutne vanredne situacije zbog pandemije korona virusa, Izvršni odbor UEFA je takođe odlučio suspendovati odredbe kriterijuma za licenciranje klubova koje se odnose na pripremu i procjenu budućih finansijskih informacija klubova. Ova se odluka odnosi isključivo na učešće u UEFA klupskim takmičenjima 2020/21.”


Izbjeglički kampovi u Siriji pod kontrolom SAD nisu zaštićeni od korone - SAHAR Balkan\nIzbjeglički kampovi u Siriji pod kontrolom SAD nisu zaštićeni od korone\nApr 10, 2020 18:57 Europe/Sarajevo\nSaharTV - SAD ne kontrolišu sanitarno-epidemiološku situaciju na teritoriji Sirije koja je pod njihovim rukovodstvom, stanovnicima izbjegličkih kampova „Rukban“ i „Hol“ prijeti opasnost od epidemije virusa korona, navedeno je u zajedničkom saopštenju rukovodioca međuresorskih koordinacionih štabova Rusije i Sirije Mihaila Mizinceva i Huseina Mahlufa.\n„Kontrola sanitarno-epidemiološke situacije na sirijskim teritorijama koje kontrolišu SAD uopšte se ne vrši“, navedeno je u dokumentu.\nU dokumentu se ističe da u izbjegličkim kampovima „Rukban“ i „Hol“ nema lijekova ni kvalifikovanih ljekara, kao i da medicinski centri ne funkcionišu.\nPrema podacima štabova, Sjedinjene Američke Države koriste problem sa virusom korona, kako bi diskreditovale sirijsko rukovodstvo, promovišući kampanju o navodnoj nesposobnosti vlasti Sirije da se efikasno suprotstave širenju korone u zemlji i o odgovornosti sirijskih vlasti za pogoršanje epidemije, uključujući u kampovima „Rukban“ i „Hol“.\n„Ruska i sirijska strana više puta su pozivale da se što prije obavi evakuacija iz kampa ’Rukban‘ na vladinu teritoriju svih koji to žele i isticale da su tamo stvoreni svi uslovi za njih i da se preduzimaju potrebne mjere za borbu protiv širenja zaraze“, navedeno je u saopštenju.\nNezakonito prisustvo SAD u Siriji glavna je prepreka za obezbjeđivanje povoljne sanitarno-epidemiološke situacije u oblastima Sirije koje nisu pod kontrolom vlade, navedeno je u zajedničkom saopštenju štaba.\n„Nezakonito prisustvo Amerike i njenih saveznika na teritoriji Sirije trenutno je glavni problem za potpuno obezbjeđivanje sanitarno-epidemiološke situacije sirijskih građana koji žive u oblastima zemlje koje ne kontroliše legitimne vlada“, navodi se u saopštenju.\nMeđuresorski koordinacioni štabovi Rusije i Sirije saopštili su da je otkriveno ukupno 19 slučajeva infekcije virusom korona na teritoriji Sirije koju kontroliše vlada.\n„Zahvaljujući radu na suzbijanju širenja virusa korona, samo 19 slučajeva kovida 19 otkriveno je u oblastima koje kontroliše Damask“, navedeno je u saopštenju.\nPrema navođenju štaba, s obzirom na tešku epidemiološku situaciju u svijetu nastalu zbog brzog širenja koronavirusne infekcije, sirijske vlasti ulažu velike napore da zaustave prijetnju u zemlji: stalno se dezinfikuju državne institucije, javna mjesta i gradske ulice.\nDo 16. aprila produžena je zabrana održavanja bilo kakvih kulturnih događaja, kao i karantinski „odmori“ za sva ministarstva i institucije.\nU napadu saudijske koalicije na zapadu Jemena ubijeno i ranjeno 20 osoba


MUP: Uhapšen M.P. osumnjičen za ranjavanje policajaca u Despotovcu – NovostiDana.rs\nMUP je saopštio da kada je u sredu oko 16 časova osumnjičeni ispalio dva hica jedan policajac teže povredjen i hospitalizovan u Kliničko-bolničkom centru u Kragujevcu, dok je drugi, sa lakšim povredama u Opštoj bolnici u Ćupriji.\nPolicijski službenici su pretraživali selo u potrazi za traktorom, čija je kradja prijavljena prethodnog dana, a kako se sumnja, M. P. je maskiran „fantomkom“ stajao pored traktora sa kojeg je skidao delove kada su ga zatekli policijski službenici na koje je pucao i pobegao.\nPretragom terena i kuće osumnjičenog, pronadjeno je više traktorskih delova i dve motorne testere za koje se sumnja da potiču iz kradja, patrone za lovačku pušku kao i „fantomka“ koju je, najverovatnije, osumnjičeni nosio.\nOsumnjičenom je odredjeno zadržavanje do 48 časova i on će uz krivičnu prijavu, biti priveden Višem javnom tužilaštvu u Jagodini.\nTereti se za teško ubistvo u pokušaju, nedozvoljenu proizvodnju, držanje, nošenje i promet oružja i eksplozivnih materija i tešku kradju.\nPoginulo 17 djaka u udesu autobusa u nevremenu u Jordanu\nSijarto: Srbija do decembra da otvori sva poglavlja s EU za koja je spremna


Air Serbia: Cene za `Srećni petak` - Aviokarta.net\nVesti » Air Serbia: Cene za `Srećni petak`\nCene uključuju sve takse kao i uobičajenu nadoknadu za izdavanje karte, a za putovanja vikendom (petak, subota i nedelja) treba dodati 10 evra po pravcu. Popust za decu i bebe se neće primenjivati na ove promotivne tarife.\nKarte su po ovim promotivnim cenama u prodaji samo u petak, 1. aprila, a važe za putovanja do 30. septembra – ali postoje i periodi tokom godine na koje se promocija ne odnosi, tako da morate da pitate agenta u kom periodu ove promotivne cene možete da iskoristite. Takođe, i u okviru važnosti promocije dostupni su samo oni letovi na kojima postoji promotivna klasa u ponudi.\nPromotivne tarife su su restriktivnije od standardnih tarifa pa je poželjno da se pre kupovine detaljno o njima raspitate.\n* * * Pored ova 3 grada na jednodnevnoj promociji, Air Serbija je objavila i dvonedeljnu promociju za Istanbul. Do 15. aprila ćete moći da kupite povratnu kartu na ekonomskoj klasi po ceni od samo 119 evra.


Hag: Muslimani isleđivani pa "nestali" | Mondo Portal\nHag Muslimani isledjivani pa nestali.html\n18. novembar, 17:04\nHag: Muslimani isleđivani pa "nestali" 0 Podeli Podeli na facebook Podeli na twitter Podeli na viber Pošalji na mail\nEX YU 14.05.2013. / 21:36 21:43\nHag: Muslimani isleđivani pa "nestali"\n14.05.2013. / 21:36 21:43\nSvedok optužbe, Zlatan Čelanović pravnik u VRS, govorio na suđenju Ratku Mladiću, o isleđivanju i sudbini muslimana posle pada Srebrenice.\nU to vreme, Čelanović je, kao pravnik, službovao u Odeljenju za pravne i verske poslove i moral Bratunačke brigade Vojske Republike Srpske.\nSvedočio je da je muslimanske zarobljenike u Bratuncui spitivao po naređenju pukovnika Ljubiše Beare, tada oficira za bebzednost Glavnog štaba VRS .\nPo izjavi Čelanovića, Beara je u Bratuncu bio prisutan i kada su, 13. jula 1995. uveče, autobusi i kamioni puni zarobljenika iz Srebrenice stigli u taj grad. Svedok je potvrdio da mu je Beara rekao da će "svi zarobljeni sutra ići u Kladanj, na razmenu".\nUmesto toga, po optužnici i ranijim presudama Tribunala, hiljade Muslimana su sutradan iz Bratunca odvezene na više lokacija u okolini Zvornika, gde ih je VRS streljala.\nPukovnika Bearu, Tribunal je 2010. proglasio krivim za genocid u Srebrenici i osudio na doživotni zatvor.\nGenocid nad oko 7.000 Muslimana iz Srebrenice, u danima pošto su srpske snage 11. jula 1995. zauzele tu enklavu, optužnica na teret stavlja i generalu Mladiću (70), tadašnjem komandantu VRS.\nČelanović je izjavio da je pukovnika Bearu sreo posredstvom Momira Nikolića, u to vreme oficira za bezbednost Bratunačke brigade VRS.\nNikolić je 2003. pred Tribunalom priznao krivicu za progon srebreničkih Muslimana, posle čega je pravosnažno osuđen na 20 godina zatvora. Nikolić je zatim svedočio na više suđenja optuženima za srebrenički genocid.\nPukovnik Beara naredio je Čelanoviću da ispita zarobljenike iz Srebrenice da bi ustanovio da li među njima ima počinilaca ratnih zločina.\nMajor Nikolić doveo mu je potom Rašida Sinanovića, pravnika iz Srebrenice, koga je od ranije poznavao, i još "pet-šest drugih".\nČelanović je svedočio da su, posle ispitivanja, Sinanovića i ostale vojni policajci odveli u zgradu bratunačke osnovne škole, gde su bili zatvoreni i mnogi drugi zarobljenici.\nPo zastupnicima optužbe, Sinanovića se od tada gubi svaki trag i niko ga nije video živog.\nIste večeri, Čelanović je - kako je izjavio, pukovniku Beari rekao da je preveliki broj Muslimana u autobusima i kamionima doveden u Bratunac. Zatim su zajedno obišli kolonu vozila, osnovnu školu i stadion, gde su takođe bili zarobljenici.\n"Sa ulice su se mogli videti zarobljeni Muslimani na prozorima škole... Čuli su se povici: 'Kada će nas pustiti... Treba nam vode' ", opisao je Čelanović, uz napomenu da pukovnik Beara nije reagovao. Celom dužinom bratunačkih ulica, svedok kaže da je video vozila puna zarobljenika.\nMladićev branilac Branko Lukić je tokom unakrsnog ispitivanja sugerisao svedoku da je zločin u Srebrenici bio posledica "želje za osvetom" lokalnih Srba za prethodne napade muslimanskih snaga iz enklave na srpska sela u kojima su mnogi civili bili ubijeni.\nČelanović je potvrdio da je bilo tih napada i zločina, ali je naglasio da kod Srba nije primetio želju za osvetom, ni "fizičku mržnju", nego samo želju "da prestane rat".\nNa sugestiju branioca, svedok je kazao da nije čuo da je neko od zarobljenika bio ubijen u Bratuncu, kao i da niko nije zlostavljao Sinanovića i druge zarobljenike koje je on ispitivao.\nCilj napada VRS na Srebrenice bilo je "razoružavanje stanovništva", kazao je Čelanović, dodavši da "nikada nije čuo" za plan da budu proterani meštani Srebrenice.\nNa pitanje advokata Lukića da li je iko 13. jula 1995. u Bratuncu pravio spiskove zarobljenih Muslimana, svedok je odgovorio: "Bio sam ubeđen da stvarno idu u Kladanj, na razmenu. Ne znam zašto bi iko pravio spiskove".\nPosle svedočenja Čelanovića, suđenje je nastavljeno iskazom zaštićenog svedoka optužbe RM-325, posredstvom video-veze i iza zatvorenih vrata.\nHaški proces generalu Mladiću - optuženom i za progon Muslimana i Hrvata širom BiH; terorisanje stanovništva Sarajeva kampanjom artiljerijskih i snajperskih napada i uzimanje za taoce pripadnika mirovnih snaga UN, 1992-95 - nastavlja se sutra.\n(Beta, foto: prinstcreen)\nratko mladić hag srebrenica haški tribunal ratni zločini bosna i hercegovina\nUpravo gledate Venci za stradale Srbe 1991-1995. 1 Info video Pre 5 h Delegacija srpske zajednice u Hrvatskoj na čelu s predsednikom SDSS-a i poslanikom Miloradom Pupovcem u Vukovaru je...


Ustavni sud je ocijenio da je neusaglašenost osporenih odredaba rezultat toga što su njima naknade određene na nejednak način u odnosu na one koje su dužni plaćati legalni graditelji objekata. Time je, prema ocjeni Ustavnog suda, razlikovanje investitora legalnih i nelegalnih objekata suprotno garancijama ravnopravnosti građana i pravne jednakosti pred zakonom iz člana 10 Ustava RS.\nNa sjednici Ustavnog suda, koja je održana juče u Banjaluci, utvrđeno je da član 120 Pravilnika o unutrašnjoj organizaciji i sistematizaciji radnih mjesta u Ministarstvu unutrašnjih poslova Srpske nije u saglasnosti sa Ustavom Srpske, kao ni pojedini članovi Krivičnog zakonika.\nSudije su utvrdile i da pojedine tačke odluke o visini troškova upisa u imenik advokata Advokatske komore Srpske nije u saglasnosti sa Ustavom Srpske i Zakonom o advokaturi Srpske. Osporenom odredbom propisano je da je visina troškova upisa u imenik advokata Advokatske komore u iznosu od 7.000 KM propisana paušalno i arbitrarno, što je suprotno garancijama ustavnog načela vladavine prava. Srna\nTagovi: ustavustavni sud rszakon o uredjenju prostora i gradjenja srpske


ARTinfo - Čerkez: Federacija je spremna za primjenu cjepiva i nabavku novih\nkoronavirus\tčerkez goran\nOn je istaknuo da je prošla godina dana od pojave koronavirusa u BiH te da je prvi slučaj potvrđen u ožujku 2020. godine, kada je i proglašeno stanje prirodne katastrofe.\n- U teškim vremenima, kada su mnoge države imale 'lockdown', BiH je uspjela cijeli period ostati bez zatvaranja granica i tako živimo i danas. Razlog uspjeha je znanje i posvećenost ljudi iz sektora javnog zdravlja i liječnika, kao i snažna podrška Vlade Federacije - izjavio je Čerkez na pres-konferenciji.\n- Zahvalni smo našem stanovništvu na tome, ali moram reći i da je kultura higijene u BiH uvijek bila na visokoj razini, što je jako važno – istaknuo je.\nNa kraju je zaključio da Vlada FBiH radi sve po zakonu, te da je Federacija BiH spremna za primjenu cjepiva i nabavku novih.\nVlada Federacije BiH je jučer prihvatila Plan cijepljenja protiv COVID-19 u Federaciji BiH i za njegovo provođenje zadužila Federalno ministarstvo zdravstva i Zavod za javno zdravstvo FBiH, svatko u okviru svojih nadležnosti. Plan se realizira u suradnji s nadležnim tijelima vlasti za oblast zdravstva u županijama, kao i zdravstvenim institucijama na teritoriju Federacije BiH.\nZa nabavu cjepiva putem COVAX mehanizma iz Budžeta FBiH za 2020. godinu osigurano je 13.689.538 KM. Budžetom FBiH za 2021. godinu su predviđena sredstva za nabavu cjepiva u iznosu od 12 milijuna KM, kao i dva milijuna KM za poduzimanje mjera za sprječavanje i suzbijanje COVID-19 iz nadležnosti Federacije BiH, a što može podrazumijevati i financiranje potrošnog materijala neophodnog za proces cijepljenja (šprice, igle i druga pomoćna sredstva za tranport i hladni lanac navedena u planu).


Elektronski birački spisak prvi put u Srbiji - Kurir\nElektronski birački spisak prvi put u Srbiji\n14:57, 09.03.2012. 4\nBEOGRAD - U Srbiji će na predstojećim izborima prvi put od uvođenja višestranačkog sistema biti korišćen jedinstven birački spisak kao elektronska baza podataka, rekao je ministar za državnu upravu i lokalnu samoupravu Milan Marković.\nNa konferenciji za novinare u Vladi Srbije na kojoj je, četiri dana uoči raspisivanja izbora, predstavio taj spisak, Marković je rekao da će birači moći da glasaju na predstojećim parlamentarnim i predsedničkim izborima i po mestu boravišta u zemlji, a ne samo prema mestu prebivališta.\nMinistar je naveo da će na primer studenti iz unutrašnjosti, ako žele, moći da glasaju u Beogradu, uz prethodno obavezno prijavljivanje opštinskoj upravi u kojoj hoće da glasaju, a o detaljima će naknadno biti obavešteni.\nIstičući da je upostavljanje jedinstvenog biračkog spiska deo najveće reforme državne uprave od 1946, Marković je najavio da će od 15. marta svi birači moći putem SMS da provere da li su i gde upisani u jedinstveni birački spisak, a to će biti moguće proveriti i na internetu.\nMarković je naveo da je u biračkom spisku trenutno upisano 7.058.683 birača, ali da je to nešto više nego što ih zaista ima i istakao da će s obzirom na uočene greške spisak biti ažuriran. Prema njegovim rečima, svi građani sa Kosova koji su bili u biračkom spisku i dalje su u elektronskoj evidenciji, a u sistemu su i svi interno raseljeni iz pokrajine.\nMarković je kazao da je jedinstveni birački spisak otkloniti sve sumnje u regularnost izbora, a da će predstojeći parlamentarni izbori biti poslednji na kojima će se koristiti sprej i lampa. "Ako se dese još neki izbori do kraja godine biće održani bez spreja i lampe", kazao je Marković.\nKašnjenje u formiranju jedinstvenog biračkog spiska, koji je trebalo da bude završen krajem prošle godine, opravdano je, naveo je Marković i dodao da je njegova izrada bio dug i težak posao u kome su učestvovali Telekom, Privredna komora Srbije i kopmanija Komtrejd.\nMarković je naveo da su uspostavljanjem jedinstvenog biračkog spiska onemogućene zloupotrebe i da je predviđena zaštita podataka o ličnosti jer će svako samo za sebe moći da proveri da li je i gde upisan u spisak.\nMinistar je naveo da je tokom izrade jedinstvenog biračkog spiska bilo velikih problema i da je tokom tog posla ispravljeno 3.671.956 različitih vrsta grešaka u biračkom spisku što je, kako je naveo, više od polovine upisanih birača. Ministar je kazao da se trenutno procenjuje da je oko 100.000 umrlih upisano u birački spisak.\nPrema njegovim rečima, 686.664 birača je upisano sa drugačijim algoritmom jedinstvenog matičnog broja, 17.318 ima neispravna matični broj, 2.667 upisanih ima grešku u tom broju, a 154.323 je višestruko upisanih zbog duplih matičnih brojeva među kojima je najviše interno raseljenih sa Kosova.\nMarković je naveo da je i progamski diretkor Cesida Đorđe Vuković, koji je takođe bio na konferenciji za novinare, upisan i u Valjevu i u Beogradu iako se uredno pre izvesnog vremena odjavio u Valjevu.\nDirektor kompanije Komtrejd Veselin Jevrisimović kazao je d je jedinstveni birački spisak "proizvod domaće pameti" i da je sistem uređen po najvišim bezbednosnim standardima. Mićo Basara iz te firme isključio je mogućnost hakerskog napada na birački spisak, navodeći da je pristup omogućen jedino ovlašćenim licima, a da bi samo krađom kartice i pina osobe koja ima ovlašćenje za pristup moguć upad što je, naveo je, krivično delo.\nGeneralni direktor Telekoma Branko Radujko kazao je da se centar podataka fizički obezbeđuje i ima energetsko napajanje i da neće doći do kolapsa u slučaju nestanka struje.\nU AVION BEZ LAPTOPA: Amerika zabranila prenošenje elektronskih uređaja na letovima iz osam država\nOLAKŠANA NABAVKA POVLAŠĆENE PARKING KARTE: Od danas nabavka i elektronskim putem


Windows 10 Lumia pametni telefoni stigli u BiH - Mobis\n„Zasigurno će korisnici pametnih telefona u Bosni i Hercegovini biti oduševljeni modelima Lumia 950 i Lumia 950 XL. Oni predstavljaju premium uređaje kompanije Microsoft, a prvi su telefoni na svijetu koji donose opciju Continuum pomoću koje uređaji rade poput računara i mogu se povezati na bilo koji ekran", istakao je Omar Krivošija, direktor kompanije Microsoft Bosna i Hercegovina.\n"Jedan uređaj može biti i mobilni telefon i računar s Windows 10 aplikacijama, što je zaista impresivno. Windows 10 Lumia mobilni uređaji definitivno će ispuniti očekivanja korisnika u Bosni i Hercegovini ”, rekao je Ivan Šego, direktor kompanije Mobis electronic.\nPredstavljanje novih, pametnih telefona proteklo je u ugodnoj atmosferi, uz prisustvo mnogobrojnih predstavnika medija ali i drugih gostiju koji nisu krili svoje oduševljenje modelima Windows 10 mobilnih uređaja. Za prisutne novinare organizirano je i nagradno izvlačenje, a najsretniji među njima postao je ponosni vlasnik uređaja Lumia 950.


UEFA ODABRALA JOVANOVIĆA ZA MEČ NA KIPRU: Još jedna utakmica srpskog četverca | Novosti.rs\nUEFA ODABRALA JOVANOVIĆA ZA MEČ NA KIPRU: Još jedna utakmica srpskog četverca\n10. 09. 2020. u 13:09\nSRPSKI fudbalski sudija Srđan Jovanović deliće pravdu na meču trećeg kola kvalifikacija za Ligu šampiona.\nBiće to na utakmici Karabaga i Moldea, saopšteno je iz Evroopske fudbalske unije (UEFA).\nUtakmica na Kipru igra se 16. septembra, u Larnaki, istog dana kad se u Nikoziji igra meč Omonija - Crvena zvezda.\nSLOVAN NEPRAVEDNO IZBAČEN IZ LIGE ŠAMPIONA: Član šampiona Slovačke nije imao koronu\nJovanovićevi pomoćnici biće Uros Stojković i Milan Mihajlović, a kao četvrti sudija imenovan je Novak Simović.\nJovanović je prethodnog vikenda sudio utakmicu Lige nacija Island - Engleska, a prethodno je bio glavni arbitar derbija izmedu Partizana i Vojvodine, koja je izazvala brojne polemike i nakon koje je trener Savo Milošević napustio Partizan, a funkcioneri kluba izašli iz svih odeljenja FSS.\nUEFA kvalifikacije za Ligu šampiona fudbalski sudija Srđan Jovanović Srđan Jovanović


Usvojen koncept jedinstvene policijske strukture BiH - Klix.ba\nKomisija za restrukturiranje policije danas je usvojila koncept jedinstvene policijske strukture BiH. Usvojeni koncept predviđa ukidanje svih MUP-ova u BiH i organiziranje policije na državnom nivou, tačnije pod ingerencijama državnog Ministarstva sigurnosti.\n"Policija bi bila organizirana na dvia nivoa. Na prvoj bi sva policija u BiH bila organizovana pri Ministarstvu sigurnosti, a na državnom nivou bi bili SIPA, DGS i lokalne policijske oblasti koje bi integrirano činile tu prvu razinu", izjavio je Damir Hadžić, član Komisije za restrukturiranje policije.\nSporna je ostala druga razina, odnosno teritorijalna organizacija lokalnih policijskih oblasti, a glede toga trenutačno su u opticaju tri varijante. Prema jednoj, lokalna policija bi bila organizirana u pet regija, prema drugom u devet plus Sarajevo, koje bi imalo poseban status, dok treća varijanta predviđa postojanje 11 regija.\nLokalna policija, prema ovom konceptu, imala bi visok stepen autonomije i bavila bi se manje složenim vrstama kriminala, kontrolom masa i svim onim što nije dostiglo tu razinu složenosti koje na sebe preuzima SIPA.\n"Predsjedavajući komisije Wilfried Martens trebao bi do 31. decembra pripremiti konačan izvještaj o teritorijalnoj organizaciji lokalne policije, koje će biti dostavljeno Vijeću ministara i visokom predstavniku'', objasnio je Hadžić.\nTakvom konceptu protivili su se članovi Komisije za restrukturiranje policije iz RS-a, kao i ministar unutarnjih poslova RS-a Darko Matijašević, koji je i ovaj put ostao dosljedan protiveći se stvaranju jedinstvene policije koja bi bila organizirana u dva nivoa i koja bi za posljedicu imala ukidanje entitetskih, ali i kantonalnih MUP-ova.


Vulin otvorio u Nišu senzornu sobu u Domu za decu i omladinu – Info Centar Juga\nMinistar za rad, zapošljavanje, boračka i socijalna pitanja u Vladi Republike Srbije Aleksandar Vulin otvorio je danas u Domu za decu i omladinu „Duško Radović“ u Nišu senzornu sobu koja je namenjena deci i omladini sa poremećajem senzorne integracije.\nVulin je tom prilikom naveo da se senzorna soba pokazala kao izuzetno terapeutsko sredstvo, i dodao da je jedan od ciljeva Ministarstva da nijedna institucija koja se bavi takvim pitanjima ne bude bez senzorne sobe.\nPrema njegovim rečima, soba je uređena na inicijativu Ministarstva za rad, zapošljavanje, boračka i socijalna pitanja i JP „Elektroprivreda Srbije“ (EPS), koje je za opremanje izdvojilo 1.000.000 dinara. On je, ističući da je ovo četvrta po redu senzorna soba koja je uređena zahvaljujući pomenutom javnom preduzeću, iskazao zahvalnost EPS-u što nastavlja sa politikom podržavanja ustanova socijalne zaštite.\nMinistar je podsetio na to da je resorno ministarstvo u prethodne dve godine u institucije socijalne zaštite u Nišu uložilo više od 33 miliona dinara. JP „Elektroprivreda Srbije“ je već doniralo 3.250.000 dinara za opremu senzornih soba u Domu za decu i omladinu „Dragutin Filipović – Jusa” u Beogradu, Ustanovi za decu i mlade „Šabac“, Domu za smeštaj odraslih lica „Kulina” i Ustanovi za decu i mlade „Veternik“.\nArsić i Jakšić obišli punktove policije na terenu


Građani ne znaju dovoljno o klimatskim promenama - Agro TV\nGrađani ne znaju dovoljno o klimatskim promenama\nGrađani malo znaju o klimatskim promenama i preventivnim merama kojima se može pozitivno uticati na okruženje i smanjenje negativnih posledica na životnu sredinu, rečeno je na javnoj debati ’Klimaton’, koju je u Novom Sadu organizovao Arhus centar.\nDarija Šajin iz Arhus centra Novi Sad kazala je na debati u Medija centru Vojvodine da su formirali tri mehanizma koja bi mogli da se primenjuju u svakodnevnom životu građana: osnovana je mreža za smanjenje rizika od prirodnih katastrofa u Novom Sadu, izrađen je plan komunikacije za vreme vanrednih situacija i napravljen je koncept pametnih škola, otpornih u slučajevima velikih prirodnih nepogoda.\nVesna Kicošev iz Pokrajinskog zavoda za zaštitu prirode kazala je da postoji mehanizam kojim se mogu ublažiti efekti klimatskih promena i povećati otpornost sistema na njih, a to je očuvanje biodiverziteta.\n– Ključna stvar je očuvanje biološke raznovrsnosti. U poslednje vreme odvijaju se brzi prirodni procesi i promene i teško je prilagoditi im se. Plašimo se posledica po naše zdravlje, uslove života, vodu, hranu, ali valja imati na umu da uz očuvanje biodiverziteta prirodni sistemi postaju otporniji na takve promene – navela je Vesna Kicošev.\nVeselina Pelagić iz Fondacije za razvoj domaćinstva kazala je da i ceo okvir bezbednosti hrane mora da se temelji na poverenju prema institucijama, transparentnosti i dobroj komunikaciji, koja nažalost izostaje na relaciji nadležni – civilni sektor.\nOna je podsetila na poslednji izveštaj Evropske komisije o napretku Srbije u kojem je naglašeno da nije dovoljno urađeno na jačanju kapaciteta u oblasti bezbednosti hrane, veterinarske i fitosanitarne politike.\nOlivera Zurovac Kuzman, predstavnica Misije OEBS-a u Srbiji, kazala je da su klimatske promene višesektorski izazov s kojim je moguće nositi se jedino u sinergiji i zajedničkim aktivnostima civilnog i javnog sektora.\n„Klimaton“ predstavlja platformu na kojoj gostuju naučnici, eksperti i aktivisti iz različitih oblasti. Neke od tema su naučne osnove klimatskih promena, posledice klimatskih promena u svetu i u Srbiji, mogućnosti adaptacije, obnovljivi izvori energije, Pariski sporazum, kvalitet vazduha, biciklizam, ishrana, evropske integracije.\nJavnu debatu „Klimaton“ organizovao je Arhus centar Novi Sad, u okviru projekta „Promocija održive ekonomije za budućnost kroz studije slučaja iz Vojvodine“.\n„Klimaton“ je edukativno-informativni događaj koji se održava jednom mesečno, a vodi ga organizacija „Jedan stepen Srbija“.\n28/08/2018 u Agro svet, Ekologija\ngrađani, klimatske promene, posledice\nPegavost lista cvekle


Faktor | Imate ideju, ali ne i novac: Bespovratna sredstava iz Challenge fonda, na raspolaganju 420.000 eura\nObjavljeno: 12.01.2021. u 13:48\n- Sredstva su namijenjena privrednim subjektima sa inovativnim idejama, proizvodima ili uslugama koje mogu dovesti do smanjenja nezaposlenosti, povećanja konkurentnosti i održivog društveno-ekonomskog razvoja u BiH – navodi se u saopćenju Sarajevske regionalne razvojne agencije (SERDA).\n- Aplikanti moraju osigurati i minimalno vlastito učešće od 50 posto ukupne vrijednosti predloženog projekta, čija realizacija ne može biti kraća od tri mjeseca niti duža od šest mjeseci – saopćeno je.\nSve pristigle prijave bit će ocijenjene u skladu sa tri osnovna kriterija - inovativnost, izvodljivost i održivost poslovne ideje i društvena korist.\n- Za dodjelu bespovratnih sredstava iz Challenge fonda na prethodnih pet poziva prijavljeno je 2574 aplikacija. Do sada je implementirano 89 projekata koji su podržani sa oko 1,816.000 eura, a u toku je implementacija još 70 projekata. Ukupni rasploživi Challenge fond je oko 3,9 miliona eura – saopćeno je iz SERDA-e.


Rusija ne bombarduje ukrajinske gradove, kao što su SAD i NATO Jugoslaviju - 28.03.2022, Sputnik Srbija\nRusija ne bombarduje ukrajinske gradove, kao što su SAD i NATO Jugoslaviju\nRusija ne bombarduje ukrajinske gradove kao što su to radile Sjedinjene Američke Države i NATO u Jugoslaviji, Iraku i Avganistanu, uništavajući stambene četvrti... 28.03.2022, Sputnik Srbija\nKako je naglasio, zbog tih sukoba, stotine hiljada ljudi je poginulo, a milioni su raseljeni.Ruski zvaničnik je dodao da je formiranje novih centara moći i svetskog razvoja izazvalo nezadovoljstvo Sjedinjenih Država, koje teže da na svaki način sačuvaju svoju hegemoniju nad svetskim temama.Kad je u pitanju situacija u Ukrajini, Patrušev smatra da je ona posledica politike Sjedinjenih Američkih Država i njenog pritiska na nezavisne države.Sekretar Saveta bezbednosti Rusije naglasio je i da su SAD podrile sistem za međunarodnu kontrolu naoružanja, uništile mehanizme sporazuma o protivraketnoj odbrani, konvencionalnim oružanim snagama u Evropi, raketama srednjeg i malog dometa, o otvorenom nebu. Prema njegovim rečima, svi ti postupci, ugroziće bezbednost cele planete.Predsednik Rusije Vladimir Putin je 24. februara objavio o početku vojne operacije demilitarizacije Ukrajine. On je u obraćanju sugrađanima rekao da okolnosti „zahtevaju odlučnu i hitnu akciju“, pošto su se republike Donbasa obratile Moskvi za pomoć.Putin je istakao da je cilj operacije „zaštita ljudi koji su već osam godina izloženi maltretiranju i genocidu od strane kijevskog režima“. Za to je, prema njegovim rečima, planirano da se izvrši „demilitarizacija i denacifikacija Ukrajine“, da se privedu pravdi svi ratni zločinci odgovorni za „krvave zločine nad civilima“ u Donbasu.\nrusija, kriza u ukrajini, nikolaj patrušev, sad, bombardovanje, savet bezbednosti rusije\n16:00 28.03.2022 (Osveženo: 16:16 28.03.2022)\nRusija ne bombarduje ukrajinske gradove kao što su to radile Sjedinjene Američke Države i NATO u Jugoslaviji, Iraku i Avganistanu, uništavajući stambene četvrti i stanovništvo, izjavio je sekretar Saveta bezbednosti Rusije Nikolaj Patrušev.\nKako je naglasio, zbog tih sukoba, stotine hiljada ljudi je poginulo, a milioni su raseljeni.\n„Sada kada je američki spoljni dug premašio 30 biliona dolara, Amerika je počela da gura čovečanstvo u globalnu katastrofu“, istakao je Patrušev.\nRuski zvaničnik je dodao da je formiranje novih centara moći i svetskog razvoja izazvalo nezadovoljstvo Sjedinjenih Država, koje teže da na svaki način sačuvaju svoju hegemoniju nad svetskim temama.\n„Kao što znamo iz istorije, da bi postigli konkretan cilj, Amerikanci su uvek započinjali ratove u drugim regionima planete“, dodao je ruski zvaničnik.\nKad je u pitanju situacija u Ukrajini, Patrušev smatra da je ona posledica politike Sjedinjenih Američkih Država i njenog pritiska na nezavisne države.\n„Situacija u Ukrajini postala je samo jedna od tragičnih posledica nepromišljene i krvave politike SAD. Amerikanci su ciljano mnogo godina pritiskali nezavisne države u korist ličnih geopolitičkih i finansijskih interesa i težili da podriju svetski poredak, koji je formiran nakon Drugog svetskog rata, kao i sistem Ujedinjenih nacija“, izjavio je Patrušev.\nSekretar Saveta bezbednosti Rusije naglasio je i da su SAD podrile sistem za međunarodnu kontrolu naoružanja, uništile mehanizme sporazuma o protivraketnoj odbrani, konvencionalnim oružanim snagama u Evropi, raketama srednjeg i malog dometa, o otvorenom nebu. Prema njegovim rečima, svi ti postupci, ugroziće bezbednost cele planete.\nCIA i nacisti u Ukrajini | Novi Sputnjik poredak\n28 Mart, 17:00\nLavrov: SAD i njihovi sateliti objavili Rusiji totalni hibridni rat\n28 Mart, 14:28


Povremeni reprezentativac Srbije Filip Mladenović odbrojava poslednje dane u Poljskoj. Iskusni defanzivac sigurno će napustiti Lehiju iz Gdanjska, a ostaje samo da se vidi gde će nastaviti karijeru.\nNaime, sve je veći broj zainteresovanih klubova za Mladenovića, što otežava posao Crvenoj zvezdi i treneru srpskog šampiona Dejanu Stankoviću oko Filipovog dovođenja. Interes za Srbinom obnovio je Valjadolid, a žele ga još i Panatinaikos, Rijeka i ruski >> Pročitaj celu vest na sajtu SrbijaDanas.com << Ahmat iz Groznog.\nPrethodnih dana se mnogo u grčkim medijima pisalo o interesovanju gradskih rivala iz Atine za Čačanina. Poslednje vesti su glasile da mu je sportski direktor i bivši operativac Zvezde Ilija Ivić ponudio godišnji ugovor od 450.000 evra da dođe u AEK, kao i da Panatinaikos ne može da parira toj ponudi.\nZanimljivo je da se kao potencijalni poslodavac za Mladenovića pominje i Ahmat iz Groznog koji je zimus na poziciju levog beka doveo Miroslava Bogosavca iz Čukaričkog, međutim, srpski defanzivac nije ispunio očekivanja čim se pominje opcija dovođenja još jednog stranca na istoj poziciji.


Dva dana uoči ustoličenja izabranog mitropolita crnogorsko-primorskog Joanikija u Cetinjskom manastiru, podgorička Pobjeda piše da je direktor cetinjske bolnice Vladimir Pavićević naložio da do nedjelje, 5. septembra, na kućno liječenje budu otpušteni bolesnici kod kojih je to moguće, da bi se oslobodilo što više kreveta za slučaj da toga dana dođe do nereda.\nPobjeda je tu informaciju objavila pod nadnaslovom: “Odluke koje plaše” i, uz tvrdnju, da je Pavićević takvu odluku donio poslije sastanka sa predstavnikom Uprave policije u srijedu.\nIz Uprave policije listu je rečeno da tako nešto nije zahtijevano od Pavićevića, već da je organizovan sastanak na kojem je on samo obaviješten da će u nedjelju na Cetinju biti organizovan neprijavljeni skup sa visokim rizikom i da bolnica organizuje rad u skladu s takvom informacijom.\nPavićević je, između ostalog, Pobjedi rekao da će u nedjelju imati i pojačana dežurstva.\n“Odluku sam donio iz razloga bezbjednosti pacijenata i bolničkog osoblja i da kapaciteti bolnice budu spremni za eventualni prijem pacijenata ako bi došlo do nečega. Imaćemo i pojačanu pripravnost osoblja čitavog dana”, rekao je Pavićević.\n“Crkva Srbije”, kako ovaj podgorički dnevnik naziva Mitropoliju crnogorsko primorsku SPC (SPC) naumila je, kažu, da 5. septembra na Cetinju, u Cetinjskom manastiru, hirotoniše svog mitropolita crnogorsko-primorskog Joanikija Mićovića “ne obazirući se na žestok otpor Cetinjana i ogromnog dijela crnogorske javnosti tom činu koji doživljavaju direktnim atakom na suverenost Crne Gore i ponižavanjem naše zemlje”.\n“Crnogorska vlast, koju je i konstituisala Crkva Srbije, odbija da zabrani ovaj događaj i izađe u susret zahtjevu Cetinjana i ogromnog dijela građana naše zemlje da ustoličenje obave u svom hramu – Hramu Hristovog vaskrsenja u Podgorici”, piše list.\nPritom Pobjeda zanemaruje činjenicu da je najavljeni skup protivnika ustoličenja mitropolita neprijavljen, a da je Mitropolija crnogorsko primorska sam čin svela na najmanju moguću mjeru, samo uz sveštenstvo SPC i predstavnika sestrinskih pravoslavnih i drugih crkava iz zemlje i okruženja.\nPodsjeća, međutim, da je podršku neprijavljenom skupu na Cetinju dao predsjednik Milo Ðukanović.\nÐukanović je u subotu najavio da će lično prisustvovati tom protestnom skupu, ako u međuvremenu ceremonija ustoličenja ne bude izmještena sa Cetinja.\nTa Ðukanovićeva najava je u dijelu aktuelne vlasti protumačena da je on inspirator svih podjela i dizanja tenzija posljednjih sedmica u Crnoj Gori.


Vlada Republike Srbije usvojila jе na sednici održanoj 22. aprila Prеdlog zakona o rodnoj ravnopravnosti, kojim sе unaprеđujе institucionalni okvir i stvaraju uslovi za sprovođеnjе politikе jеdnakih mogućnosti za žеnе i muškarcе.\nNovim zakonskim rеšеnjеm utvrđuju sе obavеzе organa javnih vlasti, poslodavaca i drugih fizičkih i pravnih lica u vеzi sa rodnom ravnopravnošću.\nBudući zakon rеgulisaćе rodnu ravnopravnost u oblastima rada, zapošljavanja i samozapošljavanja, socijalnog i zdravstvеnog osiguranja i zaštitе, obrazovanja, sporta, političkog dеlovanja i javnih poslova, rеproduktivnih i sеksualnih prava, pristupa robi i uslugama, kao i mеrе za suzbijanjе i sprеčavanjе svih oblika rodno zasnovanog nasilja, nasilja nad žеnama i nasilja u porodici.\nNa sеdnici jе usvojеn i Prеdlog zakona o izmеnama i dopunama Zakona o zabrani diskriminacijе, kojim sе doprinosi sprеčavanju diskriminacijе po osnovu bilo kog ličnog svojstva.\nDiskriminacija u oblasti rada bićе oštrijе sankcionisana, što ćе usloviti poslodavcе da višе vodе računa o trеtmanu svojih zaposlеnih, kao i o poštovanju antidiskriminativnih normi propisanih zakonima iz oblasti rada i zapošljavanja.\nPrimеna zakona baziraćе sе na ravnopravnom uključivanju žеna, osoba sa invaliditеtom, pripadnika manjina, starijih osoba i drugih ranjivih grupa u savrеmеnе društvеnе tokovе, što ćе dati pozitivan еfеkat na privrеdni sistеm i populacionu politiku državе.\nTakođе, usvojеn jе i Prеdlog zakona o tеhničkim zahtеvima za proizvodе i ocеnjivanju usaglašеnosti, kojim sе rеgulišе pravni okvir za unaprеđivanjе tеhničkog zakonodavstva, obеzbеđujе usklađivanjе sa najboljom praksom Evropskе unijе i savrеmеnim standardima u oblasti tеhnikе, poboljšanja uslova za poslovanjе i razvoj srpskе privrеdе, kao i smanjivanjе nеlojalnе konkurеncijе.\nOvim zakonskim prеdlogom sе unaprеđujе zaštita javnih intеrеsa, kao što jе zaštita zdravlja i bеzbеdnosti potrošača i drugih korisnika, imovinе i životnе srеdinе, kao i zaštita bеzbеdnosti na radu.\nNa održanoj sеdnici obrazovan jе Nacionalni savеt za oporavak i razvoj turizma Rеpublikе Srbijе, čiji ćе zadatak biti da prеdlažе i prati primеnu mеra za oporavak turizma i ugostitеljstva u kovid i postkovid pеriodu, kao i da koordinira svе onе koji su nadlеžni za dalji razvoj turističkе industrijе i pozicioniranjе Srbijе na mеđunarodno tržištе.


Nakon uspešno realizovane i odlično posećene prethodne dve konferencije, Biznisnova uz podršku U.S. Embassy Belgrade, Erste Banka Srbija, Startit Centar Novi Sad i American Corner Novi Sad organizovala je po treći put konferenciju Women in IT 3.\nCilj konferencije je, kao i prethodnih godina, bio da se ukaže na važnu ulogu koju IT sektor može imati u stvaranju povoljnih i dugoročnih mogućnosti za razvoj karijere za žene i devojke u Srbiji.\nPrvi deo konferencije bio je održan 24. novembra od 18 časova u novootvorenom Startit Centru u Novom Sadu i bio je posvećen motivacionim i inspirativnim predavanjima o pozitivnim primerima žena koje su karijeru ostvarile u IT sektoru i o mogućnostima koje ovaj sektor pruža za profesionalni razvoj i smanjenje nezaposlenosti mladih žena u Srbiji.\nDrugi deo konferencije održan je 25. i 26. novembra u Startit centru i Američkom kutku i bio je posvećen razvoju znanja i veština prijavljenih učesnica u IT oblasti kroz konkretne radionice.\nKonferencija bila je namenjena studentkinjama, mladim ženama i ženama koje teže da promene karijeru ili nađu posao, a zainteresovane su za IT sektor.\nUčesnice su imale priliku da unaprede svoja znanja i veštine u ovoj oblasti, povećaju nivo informisanosti o prilikama koje se pružaju za zapošljavanje i samozapošljavanje u IT sektoru, povećaju nivo motivacije da razvijaju svoju karijeru u IT sektoru, kao i da se međusobno povežu.


Predsednik u Kuršumliji: Neće biti nove “Oluje”, nema dece “za bacanje” - Infobrif\nObjavljeno 12.10.2019. u 20:59 poslednja izmena 12.10.2019. u 20:59\nPredsednik Srbije Aleksandar Vučić je danas u Kuršumliji održao govor na mitingu u okviru svoje kampanje „Budućnost Srbije“, i rekao da je srpski narod teško preživeo hrvatsku operaciju „Oluja“ 1995. godine, da Srbija još jednu ne bi mogla da preživi, i da je zato Srbija više nikada neće dozvoliti jer „nema dece za bacanje“.\nVučić je rekao da Srbija „sve više jača“ iako „mi znamo koliko smo mali u odnosu na svet i koliko je Srbija slaba“.\nRekao je da se on „neće junačiti“ da bi dobio glasove, ali ni da neće dozvoliti nikome da „zgazi ili pljune Srbiju“, mada ko god da dođe u Srbiju, „pritiska i preti“.\n„Uvek ćemo na mudar način znati kako da štitimo i čuvamo naše državne i nacionalne interese“, rekao je Vučić i kritikovao „one koji vole da se danas junače, a doprineli su nezavisnosti Kosova“.\nVlastima u Prištini koje „viču i prete da ih ne interesuje izbor Srba“, Vučić je poručio da će „Srbija nastaviti da radi sve mirno i polako“ i dodao: „A to da ćete proterati Srbe, nećete!“.\nKritikovao je one u Srbiji koji su ga napali zbog izgradnje auto-puta od Niša do Merdara, sa Kosovom, tvrdeći da time „gradi put Velike Albanije“, ali Vučić im je odgovorio da taj put treba da ide kroz Kurušumliju, da znači „život za čitavu Toplicu“ i da će motivisati investitore da dođu u taj kraj.\n„U državi ne raspolažemo ćupom iz kojeg mogu samo da se izvuku pare“, rekao je Vučić i dodao da je zato važno graditi puteve da bi dolazili investitori i time se povećavali i prihodi lokalne vlasti.\n„Obnovićemo sve škole, sve državne ustanove, domove zdravlja“, rekao je Vučić okupljenima o tome šta će država uraditi i dodao da lokalna vlast novac treba da troši na lokalne puteve.\nNaveo je da je s predsednicom Vlade Anom Brnabić koja je danas takođe govorila na mitingu, razgovarao da se u siromašnim opštinama, kakve su Blace i Kuršumlija, povećaju plate lekara i učitelja.\nVučić je rekao da se Kuršumlija „prazni“ i da je zato danas postavljen kamen-temeljac za buduće vojne fabrike u selu Pljakovo, a najavio je da će Vojska Srbije odred u Kuršumliji povećati za 420 vojnika.\nObradović tvrdi: Dveri opljačkane na osnovu izmišljenih dugovanja, niko ne reaguje


- Komemoracija pilotima Vojske Srbije majoru Dejanu Krsniku i kapetanu prve klase Zvonku Vasiljeviću, koji su poginuli u padu aviona MiG-21, održana je u Domu vazduhoplovstva u Zemunu.Komandant Ratnog vazduhoplovstva i protivvazduhoplovne odbrane (RV i PVO) general-major Duško Žarković rekao je da je njihova pogibija ogroman gubitak za RV i PVO i da je teško pronaći reči utehe koje bi ublažile tugu i bol njihovih porodica.\nOd kolega pilota na komemoraciji se oprostio i komandant 204. vazduhoplovne brigade pukovnik Brane Krnjajić, koji je govorio o životnim putevima majora Krsnika i kapetana Vasiljevića, o tome kako su stasali u iskusne pilote, cenjene i voljene u kolektivu i ozbiljne ljude koji će biti primer mlađim generacijama. Komemoraciji su prisustvovali članovi porodica stradalih pilota, ministar odbrane Aleksandar Vulin i načelnik Generalštaba Vojske Srbije general Milan Mojsilović sa članovima kolegijuma.\n- Vlada Kosova donela je na sednici odluku o osnivanju Kancelarije za pružanje pomoći građanima Preševske doline.Kancelarija će delovati u okviru kabineta premijera, i pružaće podršku građanima koji žive u regionu Preševske doline.\n"Preko ove kancelarije, na osnovu važećeg zakonodavstva, Vlada Kosova biće posvećena preduzimanju neophodnih mera za olakšavanje i poboljšanje života građana koji žive u Preševskoj dolini u oblasti obrazovanja, kulture i ekonomije", kaže se u saopštenju Vlade Kosova.\nSkupština Kosova zbog nedostatka kvoruma po peti put nije izglasala Zakon o ekonomskom oporavku\n- Skupština Kosova na sednici i posle petog glasanja zbog nedostaka kvoruma nije izglasala nacrt Zakona o ekonomskom oporavku.\nU glasanju o nacrtu zakona je učestvovalo 48 poslanika, iako je sednici prisustvovalo više od 70, a poslanici opozicije nisu uopšte glasali, čime su onemogućili usvajanje zakona.\nPrema poslovniku o radu kosovskog parlamenta zakon ili odluka može biti izglasan ako u glasanju učestvuje najmanje 61 poslanik i smatra se izglasanim ako za njega glasa više od polovine poslanika koji su glasači.\nNacrt zakona o ekonomskom oporavku vredan je 385 miliona evra i ima za cilj da pomogne preduzećima kroz fiskalnu i monetarnu politiku nakon gubitaka izazvanih pandemijom korona virusa.\n- Odbornici Skupštine Beograda usvojili su odluku o bratimljenju Beograda i Banjaluke.\n- Direktor Кancelarije za Кosovo i Metohiju Marko Đurić izjavio je da kosovski premijer Avdulah Hoti "treba da hitno preduzme korake kako bi Zajednica srpskih opština bila formirana nakon sedmogodišnjeg zakašnjenja", saopšteno je danas iz Kancelarije.\nĐurić je naveo da Hoti "na sastancima u Briselu peva drugu pesmu, i ne samo da obećava da će omogućiti formiranje Zajednice srpskih opština (ZSO), već garantuje i dodatna ovlašćenja za nju".\n"Hoti je dužan da albanskoj javnosti na Кosovu i Metohiji objasni da učestvuje u procesu normalizacije odnosa, a ne u 'dijalogu o uzajamnom priznanju', a da bi normalizacije odnosa moglo biti strane u dijalogu moraju da pokažu što više kredibilnosti a što manje verolomnosti. Pitanje ZSO biće zatvoreno onda kada ona bude formirana u skladu sa dogovorima postignutim u Briselu, pa čak ni onda, jer Zajednica je osmišljena i dogovorena kao institucija koja može da evoluira i da širi i svoje članstvo i svoje nadležnosti", kazao je Đurić.\nĐurić je naveo da je "suština procesa normalizacije odnosa postepeno jačanje uzajamnog poverenja", i dodao da "Srbi ne mogu imati poverenja u albanske političke strukture ako im sistematski uskraćuju stečena prava i stvaraju atmosferu antisrpske histerije".\nRFZO: U Srbiju stiglo prvih 344.000 doza vakcine protiv sezonskog gripa\n- U Srbiju je stiglo prvih 344.000 doza vakcine protiv sezonskog gripa, a distribucija ka institutima i zavodima za javno zdravlje počinje danas, saopšteno je iz Republičkog fonda za zdravstveno osiguranje (RFZO).\nNavodi se da je reč očetvorovalentnim vakcinama čiji je nabavku sproveo RFZO.\n"Celokupna količina biće isporučena do srede, a nakon toga i ka zdravstvenim ustanovama", stoji u saopštenju.\n- Krizni štab za borbu protiv korona virusa doneo je odluku o ublažavanju mera zbog stabilne epidemijske situacije u Srbiji.Rad kafića i restorana u zatvorenom prostoru produžava se do 23 časa uz poštovanje svih propisanih mera.\nEpidemiolog Darija Kisić Tepavčević rekla je posle sednice Kriznog štaba da je epidemijska situacija izuzetno stabilna ali je i nesigurna, sa nekoliko desetina novozaraženih osoba dnevno.\nOna je istakla da ukupan broj ljudi u zatvorenom prostoru treba da bude limitiran kvadraturom prostorije, a udaljenost između njih najmanje metar i po.\nKulturne i sportske manifestacije kao ni sajmovi ipak nisu odobreni.\nKisić Tepavčević je rekla da je od početka školske godine izuzetno stabilna situacija u školama. Navela je da je za četiri nedelje zabeležen samo jedna slučaj lokalne transmisije u školskoj sredini.\nNovi Pazar: Nevladina aktivistkinja na meti napada na Fejsbuku\n- Grupa organizacija civilnog društva, medija i novinara iz Novog Pazara zatražila je danas hitnu reakciju nadležnih organa povodom kako su naveli, širenja laži, govora mržnje i pretnji upućenih predsednici Udruženja samohranih roditelja i jednoroditeljskih porodica "Zajedno" Almi Junis.Oni su naveli da je na Fejsbuk stranici Pesterpreš.com objavljen "niz neistina i laži kojima je Junis, dugogodišnja građanska aktivistikinja, etiketirana kao organizatorka prostitucije, koja stiče bogatstvo i novac iskroišćavajući samohrane majke i žene".\nPozvali su tužilaštvo i policiju da "odmah i bez odlaganja identifikuju, pronađu i procesuiraju počinioca niza teških krivičnih dela", kao i da Junisovoj obezbede odgovarajuću zaštitu.\n"Upozoravamo nadležne organe da ovaj slučaj ne sme da ostane nerešen i da počinilac ne sme da prođe nekažnjeno za ogromnu štetu koju je već napravio, pre svih, Almi Junis, ali i celokupnom civilnom sektoru i široj javnosti", navodi se u saopštenju.\nOcenili su da je organizacija "Zajedno" prepoznatljiva po pružanju psiho-socijalne, pravne i ekonomske pomoći i podrške ženama i pozvali korisnike Fejsbuka da stranicu Pesterpreš.com prijave zbog govora mržnje, širenja laži i nacionalne netrpeljivosti.\nOna je izrazila sumnju da iza teksta stoji bivši nasilnik, čijoj je supruzi pre nekoliko godina njeno udruženje pomagalo.\nNajavila je da će osim tužbe tražiti i javni demanti, izvinjenje i materijalnu odštetu, koju će kako je rekla, podeliti u humanitarne svrhe samohranim majkama.


Posle 20 godina čuvena pesma "Spice Girls" ponovo ujedinila žene s važnom misijom (video) - Hello! magazin\nPosle 20 godina čuvena pesma “Spice Girls” ponovo ujedinila žene s važnom misijom (video)\nKada su se pre 20 godina na sceni pojavile “Spice Girls” sa svojim planetarnim hitom “Wannabe” niko nije očekivao da će te brbljive devojke napraviti pokret koji će ojačati žene širom sveta.\n“Spajsice” su u to vreme promovisale su takozvanu “Girl power” ideju da žena može da bude šta god poželi i da ne mora da trči za muškarcima da bi njen život bio potpun. Svaka članica grupe bila je drugačija i sasvim svoja, što je nagnala devojčice i devojke širom sveta da budu ponosne u svojoj koži – bile da su sportistkinje, uvek našminkane lutkice ili odvažne devojke oštrog jezika.\nOvih dana pesmu i spot “Wannabe” iskoristila je organizacija “The Global Goals” koja podstiče žene da vođama u svojim zemljama izraze svoje želje i da se tako približe ideji o jednakosti i ostvare svoja ženska i ljudska prava.\nU promotivnom spotu nastupaju devojke iz Velike Britanije, Kanade, Sjedinjenih Država, Južne Afrike, Nigerije i Šri Lanke, i na novi način ponavljaju scene iz ovog kultnog spota koji je oobeležio jednu geneneraciju.\nOvim spotom devojke pozivaju druge žene da izraze ono što “stvarno stvarno žele”, bilo da je reč o obrazovanju, prestanku zlostavljanja dece i žena ili jednake plate.\nOvu kampanju na društvenim će mrežama pratiti hešteg #WhatIReallyReallyWant, a među prvima, na Fejsbuku ju je objavila bivša “Spajsica” Viktorija Bekam.\nTagovi: spice girls\nU nijansama plave: Rijana bira Balmain haljinu za veče u klubu


July 2018 – ON-OFF\nEskalacija porodičnog nasilja\nTekstoviSvetlana Mesarović July 21, 2018\nNa sednici Saveta za suzbijanje nasilja u porodici ministri pravde, policije, kao i ministar za rad, zapošljavanje, socijalna i boračka pitanja, hvalili se efekte sprovođenja Zakona o sprečavanju nasilja u porodici.\nPorez na podršku migrantima\nTekstoviN1 July 21, 2018\nMađarski poslanici usvojili su zakon o uvođenju poreza od 25 odsto na podršku organizacijama koje promovišu migraciju. Premijer Orban tvrdi da su muslimanski migranti pretnja za kulturu Evrope.\nTekstoviSvetlana Mesarović July 20, 2018\nTreba podsetiti da je Srbija jedina zemlja u Evropi koja nema Zakon o besplatnoj pravnoj pomoći. U Evropskoj uniji je pravo na besplatnu pravnu pomoć jedno od osnovnih ljudskih prava.\nDržava za primer\nTekstoviSvetlana Lukić July 14, 2018\nPraksu samoproglašenja lidera zaštite ljudskih prava, koju je nedavno u razgovoru sa premijerkom Norveške započela naša predsednica vlade, nastavili su i drugi visoki funkcioneri vlade iz SNS-a.\nFatima i život sa HIV-om\nTekstoviDanas July 13, 2018\nDanas – Reakcije stručne javnosti i pacijenata na tekst iz Blica o migrantkinji Fatimi koja “širi HIV virus”: prebacivanje odgovornosti na HIV pozitivnu osobu je duboko pogrešno prema ljudima koji žive sa HIV-om.\nTekstoviEmina Ćerimović July 12, 2018\nU pismu organizaciji Human Rights Watch, ministar prosvete Mladen Šarčević obećao je da će se obezbediti pristup svakog deteta inkluzivnom obrazovanju.\nTekstoviSvetlana Mesarović July 3, 2018\nU razgovoru sa norveškom premijerkom Ernom Soberg Ana Brnabić je izjavila: ”Za razliku od nekih zemalja u regionu koje još nisu uspostavile nezavisne institucije koje štite ljudska prava, mi ih imamo.”


"Morali smo Mihajlovića da "istjeramo" iz Bolonje i pošaljemo u Rim" - BIGportal.ba\n14 Marta, 2020 14 Marta, 2020 093\nTrener Bolonje Siniša Mihajlović u trenutku pandemije koronavirusa nalazi se u Rimu.\nKoronavirus zahvatio je najviše sever Italije, pokrajine Lombardija, Veneto, ali i Ređo Emiliju kojoj pripada Bolonja.\nPošto se zna da je pojačano dejstvo virusa na one sa zdravstvenim tegobama, Mihajlović se vratio u Rim gde živi.\n“Morali smo da ga “isteramo” iz Bolonje“, objasnio je kondicioni trener Bolonje Masimilijano Markesi.\n“Mihajlović je veliki ratnik, morali smo da insistiramo da ga pošaljemo u Rim. Miran je tamo i poštuje medicinske smerinice. Iz očiglednih razloga važno je da bude bezbedan“, naveo je. Mihajlović je pre samo četiri i po meseca bio na transplataciji koštane srži u borbi protiv leukemije.\nSerija A je suspendovana i svi u Bolonji slede uputstva državnih organa. “Napravili smo program za igrače, uzimajući u obzir da ne smeju da izlaze. Fudbaleri su dobili smernice i razgovaramo svaki dan sa njima“, zaključio je Markesi.